
ACTA APOSTOLICAE SEDIS 


COMMENTARIUM OFFICIALE 


ACTA PII PP. XI 


INDICTIO UNIVERSALIS IUBILAEI ANNI SANCTI 
MILLESIMI NONGENTESIMI VICESIMI QUINTI 


PIUS EPISCOPUS 
SERVUS SERVORUM DEI 
UNIVERSIS CHRISTIFIDELIBUS PRAESENTES LITTERAS INSPECTURIS 
SALUTEM ET APOSTOLICAM BENEDICTIONEM 


Infinité Dei misericordid sibi ad exemplum proposita, identi- 
dem Ecclesia id consilii persequitur, ut, singulari aliqua via et 
ratione, ad culpae expiationem vitaeque emendationem homines 
alliciat ac revocet, qui solent, vel ob voluntatem a fide catholica 
abalienatam, vel ob segnitatem atque inertiam, usitata salutis 
adiumenta neglegere, et poenas admissorum vindici Deo pen- 
dendas ne cogitant quidem, nedum accurate efficaciterque con- 
siderent. Extraordinarium sane eiusmodi ad renovandos animos 
praesidium vobis, dilecti filii, auspicato afferet Iubilaewm Ma- 
gnum, ex more institutoque maiorum in Alma hac Urbe proximo 
anno celebrandum; quod nostis nuncupari itidem Annum San- 
ctum consuevisse, quia et sanctissimis initur ducitur absolvitur- 
que ritibus et ad sanctitatem morum promovendam tam aptum 
habetur quam quod maxime. 

Iamvero si unquam alias oportuit, at potissimum hodie opor- 
tet, ut vos, illud Pauli iterando, moneamus: Ecce nunc tempus 


Acta, Vol. XVI, n. 6. — 2-6-0246, 15 


| 
| 
| 
3 


210 Acta Apostolicae Sedis - Commentarium 0 ffciale 


acceptabile, ecce nunc dies salutis; quo quidem tempore nullum 
profecto opportunius commodiusque comparandis unicuique ve- 
strum reconciliationis gratiaeque thesauris reperiatis. Nec dubi- 
tare licet quin divino Ecclesia instinctu piacularem hunc annum 
vertentibus annis, certo quodam intervallo, interiecerit; quippe 
quae, ut alios ritus — multo quidem ampliore significatione 
atque efficientia —- ab Antiquo Foedere est mutuata salubriter, 
ita hune quoque, ad Anni Sabbatici exemplum, in christianos 
mores induxerit. Maximis enim beneficiis, quae dominicum illud 
institutum Hebraeis, quinquagesimo quoque anno, afferebat, 
nonne gratiae praenuntiabantur et significabantur, quas fideli- 
bus per Anni Sancti decursum impetrandas proponimus? Ratio 
quidem in utrisque haud absimilis, sed hae illis sic praestant, 
quemadmodum spirituales res terrenis rebus antecellunt. Quod 
scilicet Hebraei Anno Sabbatico, bonis recuperatis quae in alio- 
rum ius cesserant, «ad possessionem suam » revertebantur; quod 
servi «ad familiam pristinam » sese liberi recipiebant et debito- 
ribus aes alienum condonabatur, id omne apud nos felicius pia- 
culari anno contingit atque efficitur. Quicumque enim paeni- 
tendo Apostolicae Sedis salutaria iussa, Iubilaeo magno ver- 
tente, perficiunt, iidem, tum eam, quam peccando amiserant, 
meritorum donorumque copiam ex integro reparant ac recipiunt, 
tum de asperrimo Satanae dominatu sic eximuntur ut liberta- 
tem repetant qua Christus nos liberavit, tum denique poenis 
omnibus, quas pro culpis vitiisque suis luere debuerant, ob cu- 
mulatissima Christi Iesu, B. Mariae Virginis Sanctorumque merita, 
plene exsolvuntur. 

Verum non huc tantummodo — nempe ad animos singulo- 
rum expiandos eorumque morbis medendum - Iubilaei Magni 
producta per annum celebratio pertinet. Hoc enim tempore ac- 
cepto, -praeter locorum visitationem sanctissimorum et multi- 
plicatas privatim publiceque pietatis exercitationes, uberrima- 
rum e caelo gratiarum adiumenta plurimum habebunt momenti 
in excitandos universe ad altiorem sanctitatis gradum animos 
atque in societatem hominum reparandam. Etenim, ut exlex sin- 

gulorum licentia in commune vergit detrimentum, ita, singulis 
ad bonam frugem conversis ad sanctiusque vitae institutum 
properantibus, consociationem ipsam humanam necesse est emen- 
dari arctiusque cum Christo Iesu cohaerere. Quam quidem emen- 
dationem utinam eventum hoc, pro praesenti rerum condicione, 
accelerando afferat. Nam, etiamsi rei catholicae haud exigua 
accesserint recentiore aetate incrementa, et multitudines — diu 
multumque expertae, spes melioris status quam sit inanis quam- 
que inquietus exsistat, remoto Deo, animus — religionem arden- 
tius veluti sitire videantur, oportet tamen, et populares et ipsas 
nationum effrenatas inhumanasque cupiditates, ad evangelicae 
legis praescripta, cohiberi et homines divina inter se caritate copu- 
lari. Est sane intellectu difficile, nisi eiusmodi caritatem — nimium 
diu, postremi belli causa, consopitam, immo etiam omnino depo- 
sitam — et cives denuo induant et gubernatorum consilia redo- 
leant, quo pacto fraterna populorum necessitudo et mansura 
pax redintegretur. Ad hance profecto singulorum civitatumque 
pacificationem quantopere annus sacer valeat quantasque ha- 
beat opportunitates, vix attingere ac declarare attinet. Quid 
enim coniungendis inter se hominibus populisque conducibi- 
lius, quam ut ingens peregrinorum numerus Romam, in hanc 
alteram catholicarum gentium patriam, undique confluant, com- 
munem Patrem simul conveniant, communem fidem coniunctim 
profiteantur, ad sanctissimam LEucharistiam, unitatis effectri- 
cem, una promiscueque accedant, eumque imbibant augeantque 
caritatis spiritum, quem praecipuam esse christianorum notam 
vel sacra Urbis monumenta in memoriam redigant omnium miri- 
ficeque suadeant? Qua quidem caritatis perfectione cupimus 
Nobiscum illae coniungantur Ecclesiae, quas saeculare funestis- 
simumque discidium a Romana Ecclesia distinet: nihil enim 
Nobis tam gratum tamque suave accidere posset, quam, si non 
eas quidem universas, at saltem multos ex earum gremio, ad 
unum Christi ovile redeuntes, peramanter, hac Iubilaei maximi 
oceasione, amplexari filiorumque in numerum: carissimorum ad- 
scribere. Praeclari optatissimique eiusmodi fructus fore ut ex 

Anni Sancti celebratione haud postremo loco hauriantur, aliqua 
profecto spe nitimur. Ad alendam quidem excitandamque popu- 
larium pietatem maioremque percipiendam utilitatum copiam 
summopere utique prodesset, si res ita per Iubilaei cursum peragi 
ordinarique liceret quemadmodum ante actis aetatibus licuit; at 
quicquid efficacitatis ex rerum temporumque condicione aut 
statis ministeriis aut consiliis ad apparanda regundave futura 
sollemnia initis deesse quoquo modo possit, id benignissimus 
Deus, rogamus, divitiis copiose suppleat misericordiae suae. 

Itaque, cum tanta catholicae rei redemptisque pretioso Iesu 
Christi Sanguine animis lucra atque emolumenta obventura et 
prospiciamus et fidenter Nobis spondeamus ac polliceamur, 
auctorem largitoremque bonorum omnium Deum implorantes, 
ut coepto huic Nostro favere hominumque voluntates ad paeni- 
tendum et singulari hac gratia fruendum allicere velit ac permo- 
vere, Romanorum Pontificum decessorum Nostrorum vestigiis 
insistentes, de venerabilium fratrum Nostrorum 8. R. E. Cardi- 
nalium assensu, universale maximumque Iubilaeum in hac sacra 
Urbe a prima vespera Natalis Domini anno millesimo nongen- 
tesimo vicesimo quarto inchoandum et ad primam vesperam 
Natalis Domini anno millesimo nongentesimo vicesimo quinto 
finiendum, auctoritate omnipotentis Dei, beatorum Apostolorum 
Petri et Pauli, ac Nostra, ad ipsius Dei gloriam, ad animarum 
salutem et catholicae Ecclesiae incrementum, indicimus per has 
Litteras ac promulgamus, ac pro indicto promulgatoque haberi 
volumus. 

Hoe igitur Anni Sancti decursu, omnibus utriusque sexus 
christifidelibus, qui, rite expiati et sacra Synaxi refecti, beato- 
rum et Petri et Pauli et Sancti Ioannis ad Lateranum et Sanctae 
Mariae Maioris de Urbe Basilicas semel saltem in die, per viginti 
continuos aut interpolatos dies sive naturales sive ecclesiasticos, 
idest a primis vesperis unius diei ad integrum subsequentis diei 
vespertinum crepusculum computandos, si Romae degant cives 
aut incolae, si vero peregre venerint, per decem saltem eiusmodi 
dies, pie inviserint et ad mentem Nostram oraverint, plenissimam 

peccatorum suorum indulgentiam, remissionem ac veniam mise- 
ricorditer in Domino concedimus atque impertimus. Quaenam 
autem, dilecti filii, sit in universum mens Romani Pontificis, pro- 
fecto non ignoratis: at peculiare aliquid hac Iubilaei maximi oc- 
casione intendimus, quod vos ipsi Nobiscum impetretis. Pacem 
dicimus, non tam tabulis inscriptam, quam in animis consigna- 
tam, inter populos restituendam, quae, etsi non tam hodie for- 
tasse abest, quam antehac afuit, adhuc tamen remotior, quam 
pro Nostra et communi exspectatione, videtur. Praecipuum igitur 
eiusmodi bonum si quidem vos, Urbis incolae advenaeque, solu- 
tis a culpa incensisque caritate animis, ad Apostolorum limina 
imploraveritis, nonne bene sperandum, fore ut Princeps pacis 
Christus, qui maris Galilaeae fluctus nutu olim sedavit, tandem 
aliquando suorum misertus, tempestates, quibus tamdiu Europa 
iactatur, considere sedarique item iubeat? Mens praeterea est 
Nostra, ut quicumque aut Urbem incolunt aut huc sunt Iubilaei 
causa peregrinaturi, duplex aliud Dei miserationi negotium in- 
stando commendent, quod maximis Nos curis sollicitudinibusque 
excruciat et religionis interest vehementer: scilicet ut acatholici 
omnes ad veram Christi Ecclesiam confugiant, et res Palaesti- 
nenses sic demum ordinentur et componantur, quemadmodum 
catholici nominis iura sanctissima postulant. — Quae autem 
supra servanda ediximus ut plenissima Iubilaei venia lucri fiat, 
pro iis qui aut morbo aliaque legitima causa in Urbe vel ipso 
in itinere prohibiti aut morte interim praerepti, praefinitum die- 
rum visitationumque numerum nondum compleverint neve in- 
choaverint quidem, ita temperamus, ut iidem, a culpis rite abso- 
luti ac sacra Communione refecti, indulgentiae remissionisque 
ijubilaris participes perinde sint, ac si quattuor, quas memora- 
vimus, Basilicas reapse invisissent. 

Iam nihil est reliquum, dilecti filii, nisi ut vos amantissime 
Romam devocemus invitemusque omnes, ut his tantis divinae 
clementiae thesauris fruamini, quos Sancta Mater Ecclesia vobis 
lucrandos proponit. In quo ignavos desidesque vos esse dedeceat, 
quando, per haec potissimum tempora, tam vehementi aviditate, 

ne salva quidem fide officiique conscientia, ad quaestum terre- 
narum opum concurritur. Recolitote praeterea, quam magnus, 
superioribus aetatibus, peregrinorum ex omni ordine numerus 
in Almam hance Urbem per Annum Sanctum, diuturnis, laborio- 
sis infestisque plerumque itineribus, convenerint: quos nimirum 
ab aeternae beatitudinis studio nulla absterruerunt incommoda. 
Si quid autem molestiae aut iter eiusmodi aut in Urbe mansio 
pepererit, non modo castigatio haec, paenitentiae spiritu tolerata, 
ad veniam uberius promerendam adiumento erit, sed multis 
quoque, iisdemque omne genus, solaciis compensabitur. Urbem 
enim petituri estis, quam Servator hominum Iesus Christus dele- 
git, ut suae esset religionis centrum et perpetua Vicarii sui sedes: 
Urbem, inquimus, unde ad vos et doctrinae sanctae et caelestis 
veniae securi purissimique latices effluunt. Communis heic omnium 
vestrum Pater, quem vos diligentem diligitis, bene vobis preca- 
bitur: heic ad vetustissima hypogea, ad sepulcra Principum Apo- 
stolorum, ad conditas gloriosissimorum Martyrum reliquias fa- 
cilis pietati vestrae aditus: templa, praeterea, patebunt, tot 
saeculorum decursu in Dei sanctorumque caelitum honorem ere- 
cta, e4 sane magnificentid eoque artificio, ut in totius orbis admi- 
ratione nullo non tempore fuerint atque in posterum futura 
sint. Quae quidem christianae religionis monumenta si pie, si 
orando, ut decet, inviseritis, mirum fide quam experrecta quam- 
que inclinata in melius voluntate in regiones quisque vestras 
redituri estis. Neque enim versari vos Romae oportet, ut coti- 
diani viatores hospitesque consuevere; immo etiam, profana quae- 
libet devitantes, paenitentiae spiritu imbuti, a quo tantum 
horum naturalismus temporum abhorret, et modestiam in vultu, 
in incessu, in vestibus potissimum praeferentes, id unice quae- 
ritote quemadmodum animarum vestrarum negotia gerendo pro- 
vehatis. In quo pro certo habemus Episcoporum vestrorum curam 
diligentiamque haud vobis defuturam esse peregrinantibus: aut 
enim praeibunt praeeruntque ipsimet agminibus vestris, aut sa- 
cerdotes honestissimosque laicos viros praeficient, quibus ducibus 
res et quam optime ordinetur et quam religiosissime perficiatur. 

Ut autem Litterae hae Nostrae ad fidelium omnium notitiam 
facilius perveniant, volumus earum exemplis etiam impressis, 
manu tamen alicuius notarii publici subscriptis ac sigillo perso- 
nae in ecclesiastica dignitate constitutae munitis, eadem prorsus 
fides adhibeatur, quae ipsis praesentibus haberetur, si: forent 
exhibitae vel ostensae. 

Nulli igitur hominum liceat hance paginam Nostrae indictio- 
nis, promulgationis, concessionis et voluntatis infringere vel ei 
ausu temerario contraire. Si quis autem hoc attentare praesum- 
pserit, indignationem omnipotentis Dei ac beatorum Petri et 
Pauli Apostolorum eius se noverit incursurum. 

Datum Romae apud Sanctum Petrum, die undetricesimo 
mensis maii anno Incarnationis dominicae millesimo nongente- 
simo vicesimo quarto, Pontificatus Nostri tertio. 


O. Carp. CAGIANO, P. Carp. GASPARRI, 
S. R. BE. Cancellarius. a Secretis Status. 


Iulius Campori, Protonotarius Apostolicus. 
Raphaél Virili, Protonotarius Apostolicus. 
Loco + Plumbi. 
VISA 
M. Riggi, C. A. Not. 


Reg. in Canc. Ap. vol. XXIX, n. 45. 


Anno a Nativitate Domini millesimo nongentesimo vicesimo quarto, die 
vicesimo nono mensis maii, festo Ascensionis Domini Nostri Iesu Christi, 
Pontificatus Sanctissimi in Christo Patris et Domini nostri Pii divina Provi- 
dentia Papae XI anno tertio, praesentes Litteras apostolicas in atrio sacro- 
sanctae Basilicae Vaticanae de Urbe, adstante populo, legi et sollemniter 
publicavi. 


Ego IosEPH WILPERT, 
Decanus Protonot, Apostol. de numero Participantium, 

CONSTITUTIO APOSTOLICA 


PESQUEIREN. Et PETROLINEN. 


DISMEMBRATIONIS ET ERECTIONIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Dominici gregis cura, quam Pastor aeternus humilitati Nostrae com- 
mittere dignatus est, officium Nobis imponit diligentissime vigilandi, ut 
orbis catholici circumscriptiones temporum locorumque condicionibus 
apte respondeant. Quapropter veterum dioecesium limites coarctandi 
sunt, novaeque dioeceses constituendae iis in regionibus in quibus, ob 
nimiam amplitudinem, unus tantum Episcopus pastorale munus utiliter 
pro animarum salute exercere nequeat. 

Cum itaque venerabilis frater Episcopus Pesqueirensis, considerans 
dioecesim sibi concreditam latius patere, quam unius hominis vires ad 
eam regendam sufficerent, cupiensque necessitatibus spiritualibus suae 
Ecclesiae melius consulere, a Nobis suppliciter exorasset ut eam in duas 
partes divideremus, novamque cathedralem Ecclesiam in iisdem finibus 
erigeremus; quumque petitioni huic accessisset Apostolicus Nuntius in 
Brasiliana Republica; Nos, rebus mature perpensis, audito insuper voto 
venerabilium fratrum Nostrorum 8. R. E. Cardinalium Sacrae Congrega- 
tioni Consistoriali praepositerum, oblatis precibus annuendum censuimus. 

Suppleto igitur, quatenus opus sit, quorum intersit, vel sua interesse 
praesumant, consensu, facultate quoque utentes in Apostolicis sub plumbo 
litteris Ad wniversas Orbis Ecclesias, die vigesima septima mensis aprilis 
anni millesimi octingentesimi nonagesimi secundi a fel. rec. Leone Papa 
decimo tertio, praedecessore Nostro, Romae datis, Sanctae Sedi reservata, 
Apostolicae potestatis plenitudine, a dioecesi Pesqueirensi has quae se- 
quuntur paroecias distrahimus, nimirum: Petrolina, Ouricury, Leopoldina, 
Sdo Gonzalo, Béa Vista, Cabrobo, Nova Exu, Granito, Senihna, Salgueiro; 
in quarum paroeciarum finibus novam dioecesim, Petrolinam nuncupan- 
dam, erigimus. Eius igitur fines iidem erunt ac fines paroeciarum, quibus 
ipsa constituta est. Dioeceseos autem sedem et cathedram constituimus 
in urbe vulgo Petrolina, a qua dioecesis ipsa nomen mutuatur, et eccle- 
siam paroecialem ibidem exstantem, Beatae Virgini Mariae in Caelum 

Assumptae dicatam, ad cathedralis gradum et dignitatem pariter evehi- 
mus et extollimus, servata ipsi ecclesiae eadem, quam hucusque obtinet, 
parochialitate. Cathedrali vero Ecclesiae eiusque pro tempore Episcopis 
tribuimus honores, insignia, favores, iura ac privilegia, quibus aliae cathe- 
drales Ecclesiae earumque Antistites in America Latina iure communi, 
vel legitima consuetudine, pollent ac fruuntur. Ipsam cathedralem Ec- 
clesiam suffraganeam constituimus metropolitanae Ecclesiae Olindensis- 
Recifensis, eiusque pro tempore Episcopos iuri metropolitico eiusdem 
Archiepiscopi Olindensis-Recifensis subiicimus; reservata tamen Aposto- 
licae Sedi facultate libere novam decernendi Petrolinae dioeceseos dis- 
membrationem, quoties id in Domino expedire visum fuerit. 

Quum autem temporum adiuncta prohibeant quominus in hac dioe- 
cesi Canonicorum Capitulum modo instituatur, iubemus ut, loco Canoni- 
corum, dioecesani Consultores eligantur, ad normam can. 423 et seqq. 
Codicis iuris canonici. 

Mandamus insuper ut, quamprimum fieri poterit, saltem parvum Semi- 
narium dioecesanum, iuxta Codicis dispositiones et regulas a Sacra Con- 
gregatione de Seminariis traditas, erigatur, atque ut dioeceseos sumptibus 
duo delecti iuvenes, aut saltem modo unus, in Pontificium Collegium Pium 
Latinum Americanum de Urbe, non intermissa vice, mittantur, ut, sub 
fere oculos Romani Pontificis, sacrae theologiae aliisque ecclesiasticis 
disciplinis intendant. 

Quod autem attinet ad huius novae Ecclesiae administrationem et 
regimen; ad Vicarii Capitularis, seu Administratoris, sede vacante, electio- 
nem; ad clericorum et fidelium iura et onera, aliaque huiusmodi, servanda 
iubemus quae sacri canones decernunt. Quod vero ad clerum praecipue 
spectat, statuimus ut statim ac dioeceseos erectio facta fuerit, eo ipso 
sacerdotes Ecclesiae illi adscripti censeantur in cuius territorio legitime 
exstant. 

Pesqueirensis Ordinarii erit omnia documenta et acta, quae modo 
erectam Ecclesiam respiciunt, quamprimum fieri poterit, ipsius Ecclesiae 
Cancellariae tradere, ut in eius archivo adserventur. 

Episcopalem autem mensam constituent Curiae emolumenta et cete- 
rae oblationes, quae a fidelibus, in quorum bonum nova dioecesis erecta 
est, praeberi solent, praeter ea quae iam ad hoc sunt collecta. 

Praesentes autem Litteras et in eis contenta quaecumque, etiam ex 
eo quod quilibet cuius interest, vel sua interesse praesumant, auditi non 
fuerint, ac praemissis non consenserint, etiam si expressa, specifica et indi- 
vidua mentione digni sint, nullo unquam tempore de subreptionis, vel 
obreptionis, aut nullitatis vitio, seu intentionis Nostrae, vel quolibet alio 

substantiali, etiam inexcogitato, defectu notari, impugnari, vel in contro- 
versiam vocari posse; sed eas, tamquam ex certa scientia ac potestatis 
Nostrae plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere; atque ab omnibus 
ad quos spectat inviolabiliter observari debere; et si secus super his a 
quocumque, quavis auctoritate, scienter vel ignoranter contigerit atten- 
tari, irritum prorsus et inane esse et fore, volumus et decernimus. 

Ad haee omnia exsecutioni mandanda deputamus venerabilem fratrem 
Henricum Gasparri, Archiepiscopum titularem Sebastensem, in Brasi- 
liana Republica Apostolicum Nuntium, ei propterea tribuentes necessarias 
et opportunas facultates, etiam subdelegandi, ad effectum de quo agitur, 
quemlibet virum in ecclesiastica dignitate constitutum, onere eidem impo- 
sito ad Sacram Congregationem Consistorialem, infra sex menses a prae- 
sentibus Litteris datis computandos, authenticum exemplar mittendi 
exsecutionis peractae. 

Volumus denique ut harum Litterarum transumptis, etiam impressis, 
manu tamen alicuius Notarii publici subscriptis ac sigillo alicuius in eccle- 
siastica dignitate constituti munitis, eadem adhibeatur fides, quae hisce 
litteris adhiberetur, si originaliter exhibitae vel ostensae forent. 

Non obstantibus, quatenus opus sit, regulis in synodalibus, provincia- 
libus, generalibus universalibusque Conciliis editis, specialibus vel gene- 
ralibus constitutionibus et ordinationibus Apostolicis, et quibusvis aliis 
Romanorum Pontificum praedecessorum Nostrorum dispositionibus, cete- 
risque contrariis quibuscumque. 

Nemini autem quae hisce litteris Nostris dismembrationis, erectionis, 
evectionis, mandati, derogationis et voluntatis Nostrae statuta sunt, im- 
pugnare, vel eisdem contraire liceat; si quis tamen hoc attentare prae- 
sumpserit, indignationem omnipotentis Dei ac beatorum Petri et Pauli, 
Apostolorum Eius, se noverit incursurum. 

Datum Romae apud Sanctum Petrum, anno Domini millesimo non- 
gentesimo vigesimo tertio, die trigesima mensis novembris, Pontificatus 


Nostri secundo. 


O. Carp. CAGIANO, Re C. Carp. DE LAI, Episc. Sabinen., 
S. R. E. Cancellarius. S. Congreg. Consistorialis Secretarius. 


Iulius Campori, Protonotarius Apostolicus. 
Raphael Virili, Protonotarius Apostolicus. 


Loco plumbi. 


Reg. in Cane. Ap., vol. XXIX, n. 30. 


| 

LITTERAE APOSTOLICAE 


I 


INDULTUM ORATORII PRIVATI CONCEDITUR SACERDOTIBUS IN CONSILIA PON- 
TIFICIE OPERIS A PROPAGATIONE FIDEI ADSCITIS. 


PIUS PP. XI 


Ad perpetuam rei memoriam. — Cum Moderatores Consilii Superioris 
generalis Pontificii Operis a Propagatione Fidei Nos enixis precibus flagi- 
taverint, ut sacerdotibus in ipsum Consilium adlectis privati Oratorii 
indultum, de Apostolica benignitate, largiri dignemur, Nos ut presbyteri 
in tam frugiferum opus adlaborantes, peculiare nanciscantur pontificiae 
voluntatis pignus, optatis his annuendum ultro libenterque existimavimus. 
Quare, apostolica Nostra auctoritate, praesentium vi perpetuumque in 
modum, concedimus ut sacerdotes nunc et in posterum Praesides, adlecti 
in Consilia Nationalia enunciati Operis a Propagatione Fidei, Moderatores 
dioecesani, vel adlecti in Consilium sive Comitatum dioecesanum ubique 
terrarum, si forte detineantur infirmitate, quae ultra dimidium mensis 
perduret, de consensu Ordinarii, intra domesticos parietes, servatis reli- 
giose sacrorum canonum praescriptis, Missam celebrare, sive per quemvis 
sacerdotem rite probatum saecularem, seu, de Superiorum suorum licentia, 
regularem, absque ullo parochialium iurium praeiudicio, in sua praesentia 
iubere licite possint; quae tamen Missa diebus festis, praeter sacerdotem 
aegrotum si a Sacro faciendo abstinuerit, Missaeque inservientem, uni 
dumtaxat personae quae aegrotanti assideat, in ecclesiastici praecepti 
implementum valeat. Sacerdotibus vero nunc et in posterum ubique ter- 
rarum adlectis sive adlegendis in Consilium generale Operis enunciati, 
personale Oratorii privati indultum singulis anni diebus, licet sollemnio- 
ribus et sollemnissimis, Paschate Resurrectionis Domini non excluso, de 
respectivi Ordinarii licentia et arbitrio, concedimus; facta insuper facultate 
Missam celebrandi in. navi, quando maritimum iter capessant. Verum 
praecipimus ut quod attinet ad decentiam et honestatem loci celebrationis 
Missae, iugiter serventur sacrorum canonum praecepta, et — pro Missa in 
mari — dummodo locus ad id delectus nihil indecens sive indecorum prae 
se ferat, mare autem sit tranquillum et quodcumque absit periculum 
sacrarum Specierum effusionis e calice, et alter sacerdos, si adsit, super- 
pelliceo indutus, eidem celebranti adsistat. Haec largimur, decernentes 

praesentes Nostras Litteras firmas, validas atque efficaces semper exstare 
ac permanere, suosque plenarios et integros effectus sortiri et obtinere, 
et sacerdotibus in dictum Opus Propagationis Fidei nunc et in poste- 
rum adlectis perpetuo suffragari, sicque rite iudicandum esse ac defi- 
niendum, irritumque ex nunc et inane fieri s1 quidquam secus, super his, 
@ quovis, auctoritate qualibet, scienter vel ignoranter, attentari contigerit. 
Non obstantibus quibuscumque contrariis. Praesentibus, perpetuis futuris 
temporibus valituris. Volumus autem, ut praesentium Litterarum tran- 
sumptis, seu exemplis, etiam impressis, manu alicuius notarii publici 
subscriptis ac sigillo personae in ecclesiastica dignitate constitutae munitis, 
eadem prorsus fides adhibeatur, quae adhiberetur ipsis praesentibus, si 
forent exhibitae vel ostensae. 

Datum Romae apud Sanctum Petrum sub anulo Piscatoris, die 
xx mensis februarii, anno MpCCCCXxXIVv, Pontificatus Nostri tertio. 


P. CaRD. GASPARRI, a Secretis Status. 


II 


INDULGENTIAE, PRIVILEGIA ET FACULTATES SPIRITUALES TRIBUUNTUR 
FIDELIBUS ET SACERDOTIBUS IN PIUM OPUS A PROPAGATIONE FIDEI 
ADLECTIS. 

PIUS PP. XI 


Ad perpetuam rei memoriam. — Pontificium opus a Propagatione 
Fidei gratum maxime acceptumque est cordi Nostro; ideoque fidelibus 
in idem pium Opus adlectis, caelestes Ecclesiae thesauros, quorum dispen- 
satores Nos voluit Altissimus, ultro libenterque reseramus. Audito igitur 
dilecto filio Nostro S. R. E. Cardinali Poenitentiario Maiore, de omni- 
potentis Dei misericordia ac Bb. Petri et Pauli Apostolorum Eius aucto- 
ritate confisi, omnibus et singulis fidelibus, nunc et in posterum, ubique 
-terrarum, frugiferum hoc in Opus Propagationis Fidei rite adlectis, die 
primo eorum aggregationis et, quotannis, Natalis, Circumcisionis, San- 
ctissimi Nominis Iesu, Epiphaniae, Paschatis Resurrectionis, Ascensionis, 
Pentecostes, Sanctissimae Trinitatis, Corporis Domini et Sanctissimi Cordis 
Iesu festivitatibus; item Immaculatae Conceptionis, Nativitatis, Praesen- 
tationis, Annunciationis, Visitationis, Purificationis et Assumptionis Vir- 
ginis Deiparae; Inventionis et Exaltationis Sanctae Crucis; et festis 
Sancti Michaélis Archangeli (nempe die vicesimo nono mensis septembris), 

et Sanctorum Angelorum Custodum (idest die secunda mensis octobris): 
festo Nativitatis Sancti Ioannis Baptistae ac festo Sancti Ioseph Dei- 
parae Virginis Sponsi, atque eius sollemnitate (scilicet feria quarta sub- 
sequenti immediate alteram post Pascha Dominicam); festis natalitiis 
Sanctorum XII Apostolorum atque Evangelistarum; festis Sancti Francisci 
Xaverii et Sancti Fidelis a Sigmaringa: celebritate Sanctorum Omnium: 
denique die xxII mensis iunii (anniversaria nempe die fundationis Congre- 
gationis a Propaganda Fide), vel uno e septem diebus continuis immediate 
respective sequentibus, ad cuiusque lubitum eligendo, quamvis eccle- 
siam vel oratorium publicum, admissorum sacramentali confessione rite 
expiati et caelestibus refecti epulis, visitent, ibique pro sanctae Fidei 
propagatione et ad mentem Summi Pontificis preces rite effundant, quo 
die iniuncta pietatis opera impleant, plenariam: — similiter inscriptis 
omnibus, ter quovis mense, totidem diebus cuiusque arbitrio eligendis; et 
die commemorationis generalis Sociorum omnium defunctorum; ac die 
commemorationis peculiaris Sociorum defunctorum, iam ad Consilium 
dioecesanum, vel chiliarchiam, centuriam, decuriam aut manipulum per- 
tinentium, cuius quisque inscriptus est particeps, si vere poenitentes et 
confessi ac sacra Communione refecti, quamvis ecclesiam aut sacellum, 
uti superius dictum est, orantes celebrent, a medietate praecedentis ad 
mediam usque noctem respectivi diei, quo die iniuncta adimpleant pie- 
tatis opera, etiam plenariam peccatorum omnium indulgentiam ac remis- 
sionem misericorditer in Domino concedimus. — Ad haec opportunis spiri- 
tualibus subsidiis adiuvare cupientes eosdem inscriptos omnes, in momento 
diversantes illo, a quo pendet aeternitas, in cuiuslibet eorum mortis 
articulo, si, ut supra, poenitentes, confessi et Angelorum Pane refecti, 
vel, quatenus id agere nequiverint, nomen Iesu ore, si potuerint, sin 
minus corde, devote invocaverint, et mortem tamquam peccati stipendium 
patienti animo suscipiant, similiter plenariam indulgentiam admissorum 
omnium largimur. — Praeterea fidelibus nunc et in posterum, ubique ter- 
rarum, dicti Pii Operis sociis, quoties supplicationibus novemdialibus, 
triduanis vel octiduis celebrandis occasione festorum Inventionis Crucis 
et Sancti Francisci Xaverii, contrito saltem corde, intersint vel, legitime 
impediti, privatim ipsis precibus vacent, toties quingentos dies: quoties 
autem, contrito corde, cuivis adsint religiosae functioni iuxta Pii Operis 
tabulas habendae, toties de poenalium dierum numero, in forma Ecclesiae 
consueta, trecentos expungimus: postremo dies ducentos, qua vice con- 
trito corde, ut supra, recitent Orationem Dominicam et Salutationem 
Angelicam, addita invocatione: « Sancte Francisce Xaveri, ora pro nobis », 
vel, ad finem Associationis, pietatis quodvis sive caritatis opus exerceant. — 

Porro Operam ipsam generalibus quibusdam privilegiis augere volentes, 
concedimus ut qua die generalis vel peculiaris commemoratio fit Soda- 
lium defunctorum, altaria omnia ecclesiae vel oratorii publici, sive 
semipublici, in quo eadem commemoratio locum habet, Apostolico gau- 
deant privilegio pro Missis in eorundem Sodalium animarum suffragium 
per quemvis sacerdotem saecularem sive, de Superiorum suorum consensu, 
regularem, rite litandis; nec non ut Missae omnes, sive ab aggregatis ad 
quodvis altare pro Sociorum defunctorum animabus expiandis iubendae, 
sive a sacerdotibus Piae Operae inscriptis, pariter in suffragium defun- 
ctorum Sociorum, item ad quodvis cuiusque ecclesiae altare litandae, 
illi animae pro qua celebratae fuerint perinde suffragentur, ac si fuissent 
ad privilegiatum altare peractae. — Placet insuper Nobis ut in Ope- 
ram eandem adlecti sacerdotes zelatores peculiaribus polleant privilegiis, 
ideoque ipsis sacerdotibus zelatoribus concedimus personale altaris pri- 
vilegiati indultum, quater in hebdomada. — Facultatem benedicendi quovis 
tempore privatim, de consensu Ordinarii saltem rationabiliter praesumpto, 
extra Urbem, unico crucis signo, Cruces, Crucifixos, rosaria, coronas 
precatorias, sacra nomismata et parvas ex metallo religiosas statuas, 
eisque applicandi Apostolicas indulgentias. Quod si adventus, quadra- 
gesimae, spiritualium exercitationum et sacrarum missionum tempore, 
sacras ipsi habeant conciones, hac benedicendi facultate publice utantur. — 
Facultatem ubique benedicendi unico Crucis signo rosaria cum applica- 
tione indulgentiarum a Patribus Crucigeris nuncupatarum et coronas 
(sive speciales, sive rosarii) cum applicatione indulgentiarum a Sancta 
Birgitta. - Facultatem benedicendi, in locis ubi non reperiantur religiosae 
domus Fratrum Minorum, Crucifixos unico signo crucis, eisque applicandi 
indulgentias Viae Crucis sive Calvariae, lucrandas, ad normam privilegii 
quo gaudent Minores Fratres, ab illis qui legitime impediantur quominus 
sanctas Stationes celebrent. — Facultatem ubique benedicendi nomisma 
Immaculatae Conceptionis (proprium Congregationis Missionis) cum appli- 
catione adnexarum indulgentiarum. — Facultatem benedicendi cum adnexis 
indulgentiis nomisma Sancti Benedicti, in locis ubi minime exstent coe- 
nobia sive domus Ordinis dicti Sancti, quae huiusmodi privilegio fruantur. — 
Facultatem benedicendi atque imponendi, etiam unica formula, scapulare 
Sanctissimae Trinitatis, B. M. V. a Carmelo et Virginis Perdolentis, 
atque inscribendi, debitis conditionibus servatis, respectivis Confrater- 
nitatibus; Passionis D. N. I. C. (adhibito colore rubro proprio Congre- 
gationis Passionis) et Immaculatae Virginis (adhibito caeruleo proprio 
Patrum Theatinorum), dummodo in loco, quo talis facultas exercetur, nor 
adsint respective domus religiosae Trinitariorum, Carmelitarum, Servita- 

rum, Passionistarum et Theatinorum. — Facultatem inscribendi Confrater- 
nitati Cordigerorum, in locis ubi non exsistant domus religiosae Minorum 
Conventualium, benedicendo et imponendo funiculum seraphicum. — Facul- 
tatem inscribendi fideles Tertio Ordini saeculari Sancti Francisci, in locis 
ubi non sint dicti Ordinis canonice erectae Congregationes, benedicendo sca- 
pulari et cingulo. — Facultatem inscribendi fideles Confraternitati a Militia 
Angelica, ubi non exsistant domus religiosae Ordinis Praedicatorum, bene- 
dicendo et imponendo cingulum et nomisma Divi Thomae Aquinatis. — 
Facultatem denique sacerdotibus zelatoribus, qui, de licentia Ordinarii, 
in forma exercitiorum sacrarum concionum seriem impleverint, imper- 
tiendi, novissima ipsorum concionum die, Apostolicam christiano populo 
benedictionem, cum adnexa plenaria indulgentia, ab iis lucranda, qui 
saltem quinque adfuerint concionibus, et confessi ac sacra Synaxi refecti, 
ad mentem Romani Pontificis oraverint. — Peculiaria etiam privilegia 
largimur sacerdotibus Praesidibus et adlectis in Consilia Nationalia, Mo- 
deratoribus dioecesanis et sacerdotibus, qui sint participes Consilii vel 
Comitatus cuiusque ad provehenda Pii Operis negotia constituti; iis enim 
praeter omnes supra recensitas facultates quinquies in hebdomada per- 
sonale privilegiati altaris indultum tribuimus; nec non facultatem bene- 
dicendi, in locis ubi non exstent Ordinis Praedicatorum religiosae domus, 
brevi formula a Sacrorum Rituum Congregatione adprobata die XXIII 
mensis novembris anni MDCCCCXVIII, coronas Sanctissimi Rosarii cum 
applicatione indulgentiarum Patrum Ordinis Sancti Dominici. — Volumus 
etiam ut Operae inscripti sacerdotes, qui a Consilio Superiore generali 
renunciati fuerint sacerdotes zelatores Benemeriti, omnibus indulgentiis 
et privilegiis supra recensitis gaudeant. Sacerdotes denique in Consilium 
Superius generale adlectos singulari Nostrae voluntatis pignore com- 
plectentes, iisdem praeter omnia, quae supra numeravimus, privilegia, 
facultatem facimus benedicendi ubique. de consensu Ordinarii saltem 
rationabiliter praesumpto, unico crucis signo, privatim, quovis tempore; 
publice autem, si conciones habeant, tempore adventus, quadragesimae, 
spiritualium exercitationum et missionum sacrarum, rosaria, coronas, 
Cruces, Crucifixos, nomismata et parvas ex metallo statuas religiosas, 
cum Apostolicarum indulgentiarum applicatione. — Specialibus quoque 
indulgentiis cohonestare cupientes nonnullos ordines fidelium laicorum in 
eadem Opera inscriptorum, decernimus, ut sodales laici a Consilio Supe- 
riore generali renunciati Benemeriti, fideles laici in Consilia adlecti 
Superius generale, nationalia ac dioecesana, nec non laici praepositi 
Comitatibus sive Commissionibus paroecialibus, praeter indulgentias et 
privilegia omnibus inscriptis laicis concessa, solitis sub conditionibus, non 

ter, sicuti reliqui, sed quinquies in mense indulgentiam plenariam lucrari 
possint, totidem diebus eorum arbitrio eligendis; pariterque pro quolibet 
opere pietatis, sive caritatis, quod pro suo munere exercuerint, contrito 
saltem corde, loco ducentorum dierum, quingentos ipsis in forma Eccle- 
siae solita de poenalium numero dies expungimus. — Postremo edicimus 
ut socii in Operam Propagationis Fidei rite nunc et in posterum inscripti, 
hisce indulgentiis ac privilegiis fruantur a die aggregationis, usque dum 
in ipsa perseverent Pia Opera et praescriptas conditiones impleant: ut 
sacerdotes Zelatores, Moderatores dioecesani et adlecti in varia Consilia, 
nempe Superius generale, nationalia ac dioecesana, specialibus supra 
recensitis privilegiis tantum durante munere gaudeant; ut sacerdotes 
zelatores Benemeriti, favoribus sibi tributis utantur ad vitam: ut reli- 
giosarum Familiarum alumni enumerari possint in Operam Pontificiam a 
Propagatione Fidei, non modo uti sodales, sed etiam uti Moderatores dioe- 
cesani, Praesides, Consiliarii ac Zelatores, salvis praescriptionibus can. 693, 
par. IV, Codicis iuris canonici. — Haec largimur, statuimus, mandamus, 
decernentes praesentes Litteras firmas, validas atque efficaces semper 
exstare ac permanere; suosque plenos atque integros effectus sortiri atque 
obtinere; illisque ad quos pertinent sive pertinere poterunt, nunc et in 
posterum perpetuo suffragari; sicque rite iudicandum esse ac definien- 
dum, irritumque ex nunc et inane fieri, si quidquam secus, super his, a 
quovis, auctoritate qualibet, scienter sive ignoranter, attentari contigerit. 
Non obstantibus contrariis quibuscumque. Praesentibus, perpetuis futuris 
temporibus valituris. Volumus autem, ut praesentium Litterarum tran- 
sumptis, seu exemplis, etiam impressis, manu alicuius notarii publici 
subscriptis ac sigillo personae in ecclesiastica dignitate constitutae munitis, 
eadem prorsus fides adhibeatur, quae adhiberetur ipsis praesentibus, si 
forent exhibitae vel ostensae. 

Datum Romae apud Sanctum Petrum sub anulo Piscatoris, die 
XXV mensis martii, anno MnpccccxxIv, Pontificatus Nostri tertio. 


P. CARD. GASPARRI, @ Secretis Status. 


| 

EPISTOLAE 


I 


AD EMUM P. D. DESIDERATUM TIT. 8. PETRI IN VINCULIS S. R. E. PRESB. 
CARDINALEM MERCIER, ARCHIEPISCOPUM MECHLINIENSEM, QUINQUAGE- 
SIMUM AB INITO SACERDOTIO ANNUM EXPLENTEM. 


Dilecte fili Noster, salutem et apostolicam benedictionem. — Tam 
praeclara sunt tua in Dei Ecclesiam promerita, ut iure sane optimo apud 
omnes eximia opinione floreas et gratia. Siquidem in omni vitae tuae cursu 
duo illa maxime elucent, acerrima sanae doctrinae investigatio ac tuitio et 
pastorale studium, cum et christianae sapientiae incrementa et amplissimae 
istius dioecesis utilitates modis omnibus fovere contenderis. Etenim, cum 
fel. rec. decessor Noster Leo XIII sibi placere dixisset ut singularis Schola, 
ad Aquinatis philosophiam tradendam, in Lycaeo magno Lovaniensi institue- 
retur, te ipsum quidem, hac scientia praestantem, Episcopatus iste delegit 
qui hoc docendi munere ibidem fungereris. Ac neminem latet quam felici 
exitu ipse communi exspectationi satisfeceris; egregie enim, tum verbis, 
tum scriptis doctissimis, ostendisti quantum valeret philosophia perennis, 
non modo ad coniungendum cum veterum sapientia quidquid est lauda- 
biliter clarorum hominum industria ingenioque nuper invectum, sed 
etiam ad errores omne genus refeilendos qui tam acriter in praesens rectae 
rationi doctrinaeque Ecclesiae adversantur. Quas inter scriptiones, nomi- 
natim Ontologiam hic Nobis memorare placet, quandoquidem ea ibi meta- 
physicae 8. Thomae principia illustrando tueris, a quibus recedere, etiam 
in re minima, non sine magno detrimento esse opportune monuit decessor 
Noster fel. rec. Pius X. Itaque factum est ut, tua quoque opera, Insti- 
tutum illud Lovaniense, seorsum ab ipsa studiorum Universitate, exci- 
taretur, in quo, cum altius fusiusque omnes philosophiae Thomisticae 
partes pertractari coeptae sint, tum frequens iuventus ex largioribus et 
incorruptis fontibus huius disciplinae cognitionem cupide haurire consue- 
vit. Non miramur, igitur, si te deinde Apostolica haec Sedes ad Mechli- 
niensem istam Ecclesiam, Belgici Regni principem, auspicato evexit, illud 
secuta: Dabo vobis pastores iuxta cor meum, et pascent vos scientia et do- 
ctrina. Longum est hic ea omnia referre quae in episcopatu gerendo tuae 
laudi ducuntur: id tantum attingere libet, quod, cum probe novisses tales 
esse populos quales pastores, impensissimam sane dedisti operam ut cle- 

rum tuum altissimo munere dignum efficeres, idque, quantum licuit, per 
te ipsum, praesertim divini verbi praedicatione sacerdotes in sacris exer- 
citationibus excolendo. Nec minus pietatem in populo excitare nisus es, 
non solum cultu augendo Ssmo Cordis Iesu ac Beatae Mariae Virginis novo 
titulo omnium gratiarum Mediatricis, sed etiam tot pastoralibus ad gregem 
datis epistolis, in quibus praecipuas quaestiones quae hoc tempore ad com- 
munem salutem pertinent tractare doctissime soles. Quid vero de chri- 
stiana tua fortitudine dicemus, qua sacra munia exsequi solitus es? Etenim, 
immani bello saeviente, vacillantes confirmaverunt sermones tui, et genua 
trementia roborasti; ac forma factus gregis ex animo, omnes vehementer 
hortatus es ut per dolores luctusque ad meliorem virtutis frugem — velut 
per crucem ad lucem, ut ipse ais — alacriores ascenderent. Ex his omnibus, 
quae merito usque adhuc de te praedicavimus, facile intelliges, dilecte 
fili Noster, quam iucundus Nobis nuntius acciderit, annum a te prope- 
diem actum iri quinquagesimum ex quo primum Deo litavisti. Ultro igitur 
Nosmet ipsi, quasi praeeundo, eas participamus laetitiae significationes 
quibus te, non modo Belgarum gens nobilissima, sed etiam alii plurimi e 
ceteris nationibus virtutis tuae aestimatores certe prosequentur. Fruare, 
dilecte fili Noster, hac eventi faustitate, spem quidem praecipiens cae- 
lestis remunerationis; nam qui docti fuerint, fulgebunt quasi splendor 
firmamenti, et qui ad iustitiam erudiunt multos, quasi stellae in perpetuas 
aeternitates. Nos vero, vota Deo fundentes ut te fidelis populi amori 
atque utilitati, non minus quam Ecclesiae sanctae decori, diutissime 
servet, libenter tibi facultatem facimus semel, quo die per sollemnia 
istic habenda malueris, benedicendi adstantibus Nostro nomine, plenaria 
eisdem admissorum venia proposita, statis videlicet condicionibus lucranda. 
Interea, divinorum munerum auspicem paternaeque Nostrae caritatis 
testem, apostolicam benedictionem tibi, dilecte fili Noster, et universo 
clero populoque tuo peramanter impertimus. 

Datum Romae apud Sanctum Petrum, die xxvI mensis martii anno 
MDCCCCXXIV, Pontificatus Nostri tertio. 


PIUS PP. XI 

II 


AD EMUM P. D. CAIETANUM EPISCOPUM SABINENSEM, 8. R. E. CARD. DE LAI, 
SACRI CONLEGIIT SUBDECANUM, QUEM LEGATUM MITTIT ARBOREAM UT 
PRAESIT CONCILIO PLENARIO SARDINIAE. 


Venerabilis frater Noster, salutem et apostolicam benedictionem. — 
Quantopere intersit, identidem, interiecto videlicet opportuno temporis 
intervallo, e pluribus ecclesiasticis provinciis convenire in unum Episco- 
pos ut religiosae rei rationibus consulant, nemo est qui non videat. Conso- 
ciantibus enim tot sacrorum Antistitibus atque in commune conferentibus 
illos, quos ex experientia usuque rerum sibi quisque pepererint, pruden- 
tiae fructus, eventurum ferme est, ut apud fideles eorum gubernationi 
concreditos, cum hi originis ac stirpis pleruamque communione et ingenii 
morumque similitudine inter se copulentur, facilius ecclesiasticae disci- 
plinae unitas aut stabiliatur aut, si forte exoleverit, redintegretur. Rogati 
igitur a venerabilibus fratribus Sardiniae Archiepiscopis et Episcopis, 
placeretne Concilium e tota insula Plenarium agi, placere utique signifi- 
cavimus et, pro rei momento benevolentiaque in eos ipsos Nostra, aliquem 
unum de Purpuratis Patribus adlegere maluimus, qui, ad Codicis praescri- 
pta, Concilium Nostro nomine convocaret eique auctoritate item Nostra 
praeesset. Grave profecto munus, idemque perhonorificum, tibi, venera- 
bilis frater Noster, committimus, qui mandatu proximi decessoris fel. rec. 
Benedicti XV, omnino simile sapienter, quarto ante anno, apud Siculos 
gessisti. Quicquid vero operae laborisque in rem contuleris, compensaturi 
sine ulla dubitatione sunt Sardiniae cum Praesules, tum clerus ac popu- 
lus, amplissimis: te, Legatum Nostrum, excipiendo et prosequendo reve- 
rentiae observantiaeque testimoniis; neque enim dilecti e Sardinia filii 
officia desiderari sua patientur, quibus tantus sit fidei ardor cum Aposto- 
licae Sedis studio coniunctus. Arboreae, ut nosti, in urbe vetusta et ob 
inlustres bene multos, qui ibi sederunt, Antistites memorabili, Concilium 
a die duodevicesimo ad quintum ac vicesimum proximi mensis habebitur; 
fore autem ut, ductu tuo, talia communiter deliberando ineantur consilia 
et conficiantur decreta, unde insulanorum acuatur pietas et mores ad chri- 
stianam sanctitatem cotidie magis componantur, fidenter, deprecatrice 
Beata Maria Virgine de Bonaria totius insulae Patrona, Nobismet ipsis polli- 
cemur. Curae, ceteroqui, tibi esto, ut, quaemadmodum canone Codicis ducen- 
tesimo nonagesimo primo cautum est, Concilii Plenarii Acta et decreta 
omnia ad Apostolicam hance Sedem expendenda recognoscendaque per- 

ferantur. Caelestium interea luminum gratiarumque conciliatrix pater- 
naeque benevolentiae testis sit apostolica benedictio, quam tibi, venera- 
bilis frater Noster, ceterisque Concilii Patribus peramanter in Domino 
impertimus. 

Datum Romae apud Sanctum Petrum, die ™ mensis aprilis anno 
MDCCCCXXIV, Pontificatus Nostri tertio. 


PIUS PP. XI 


AD EMUM P. D. ANDREAM TIT. SS. COSMAE ET DAMIANI 8. B. E. PRESB. 
CARD. FRUEHWIRTH, QUEM LINCIAM LEGATUM SUUM MITTIT OCCASIONE 
DEDICATIONIS NOVI TEMPLI CATHEDRALIS. 


Dilecte fili Noster, salutem et apostolicam benedictionem. — Linciae, 
in urbe episcopali illius in Austria dioecesis quae, ob singularem Deipa- 
rae amorem cultumque, Marialis merito nuncupatur, talia, ut nosti, postre- 
mis duobus huius mensis diebus calendisque maiis habebuntur sollemnia, 
quibus, pro rei gravitate et inusitato quodam splendore, auctoritatem 
Nos deceat gratiamque Nostram interponere. Cum enim fel. rec. deces- 
sor Noster Pius IX Beatam Virginem Mariam ab origine labis nesciam 
fide catholica credendam edixisset, deliberatum Linciensibus est — auspice 
Antistite suo venerabili Servo Dei Francisco Iosepho Rudigerio — in periu- 
cundi eventi memoriam novum e solo excitare cathedrale templum, quod, 
calendis maiis anni MDCCCLXII exaedificari coeptum, nunc demum, perfecto 
absolutoque feliciter opere, est cum ingenti civium laetitia dedicandum. 
Aedem profecto sacram, qua in exstruenda, ut, proximorum decessorum 
exemplo, patrocinium praesidiumque desiderari Nostrum non sivimus, 
ita quinque Linciensium Episcoporum, alterius post alterum, desudavit 
industria, novimus et molis amplitudine et lineamentorum specie et operis 
artificio communem vicisse spem atque exspectationem. At illud est pror- 
sus memorabile, sacerdotes populumque eius dioecesis, non modo inde 
ab re inchoata sumptus sine intermissione suppeditasse, verum etiam, 
recentioribus hisce annis, cum id impendere discriminis visum est ‘ut ince- 
ptum compleri non posset, maximam sponte -etsi omne genus angustiis 
premebantur — congessisse pecuniam, qua rem confici ex insperato licuit. 
Quod quidem maxime acceptum Virgini Immaculatae nemo non referat, 
cuius signum, venerationi Linciensium in sacello novi templi propositum, 

Leo XIII aurea coron4, a se pie liberaliterque muneri data, anno MDCCCCH 
redimiri iusserat. Pietate igitur munificentiaque Episcopi et cleri popu- 
lique Linciensis sic delectamur, ut dedicationi eiusmodi et consecrationi 
Aedis velimus Nosmet per te, dilecte fili Noster, interesse, cui propterea 
committimus ut apud ipsos Nostram, tam fausta occasione, geras susti- 
neasque personam. Aderunt quidem tibi, cum calendis maiis sacrum 
pontificali ritu perages, ex Austria ceterisque regionibus — uti affertur — 
Praesules bene multi; rei ipsius publicae gubernatores praeclara venera- 
tionis erga Deiparam suae suaeque in Nos observantiae testimonia, in 
eam adeundo urbem, edituri sunt; pompae praeterea ducentur maxima 
cum sodalitatum et consociationum catholicarum frequentia, et Deiparae 
vita, veluti in quadam scaena reverentiae plena atque artis, populo 
spectanda exhibebitur. Plurima igitur erunt, unde tu et haud mediocrem 
animi voluptatem praesens haurias et Nosmet ipsos, mox enarrando, 
consoleris. Itaque fidenter abeas perhonorifica legatione perfuncturus, et 
dilecti, quotquot Linciam convenerint, filii abs te comperiant, se Nobis, 
iam admodum caros, eo fore cotidie cariores, quo acrius Deiparam Imma- 
culatam studiosa pietate prosequi et in christianae vitae officiis versari 
contendant. Caelestium interea donorum conciliatricem paternaeque bene- 
volentiae Nostrae testem, tibi, dilecte fili Noster, apostolicam benedi- 
ctionem peramanter impertimus. 

Datum Romae apud Sanctum Petrum, die xm mensis aprilis anno 
Pontificatus Nostri tertio. 


PIUS PP. XI 


IV 


AD R. P. D. GUILELMUM TURNER, EPISCOPUM BUFFALENSEM: DE DIOECE- 
SANA SYNODO. 


Venerabilis frater, salutem et apostolicam benedictionem. — Litterae, 
quas haud ita multo ante abs te accepimus, cum testimonium continebant 
amplissimum illius, qua Buffalensis Ecclesia Sedem Beati Petri ac Nosmet 
prosequitur pietate atque observantia, tum nuntium attulere non minus 
iucundum dioecesanae Synodi a te in diem quartum decimum proximi 
mensis indictae. Alterum, ut nomine et tuo et cleri populique, cui praees, 
editum est, ita grati benevolentisque erga vos cunctos animi Nostri signi- 
ficatione rependimus; alterum, quod diligentiam in pastorali munere 
obeundo tuam liquido comprobat, tibi vehementer gratulamur, immo 

eo vehementius, quod maximas Synodus ista gregi tuo allatura est uti- 
litates. Statuta enim dioecesis ad Codicem iuris canonici accommodari, 
non tam opportunum quam necesse est; cetera autem, quae ad rem catho- 
licam morumque sanctitatem apud vos tuendam pertinent, non apte con- 
stitui posse videntur nisi collatis cum clero consiliis, quippe qui populi 
animos propius exploret ac norit. Incepty igitur bene, ut postulas, pre- 
camur, hac spe freti, fore ut, auspice Sancto Deiparae Sponso, cuius ab 
sollemnitate octavo die Synodum initurus es, et tibi et omnibus ad disce- 
ptandum legitime accitis copiosa caelestis sapientiae lumina affulgeant. 
Quorum conciliatricem, itemque caritatis Nostrae testem, tibi, venera- 
bilis frater, et universo clero populoque tuo apostolicam benedictionem 
peramanter impertimus. 

Datum Romae apud Sanctum Petrum, die xv mensis aprilis anno 
MDCCCCXXIV, Pontificatus Nostri tertio. 


PIUS PP. XI 


AD EMUM P. D. ORESTEM TIT. 8. MARIAE IN COSMEDIN 8. R. E. PRESR. 
CARD. GIORGI, POENITENTIARIUM MAIOREM: QUEM LEGATUM MITTIT AD 
LOCA SANCTA PALAESTINAE, BINA TEMPLA DEDICATURUM. 


Dilecte fili Noster, salutem et apostolicam benedictionem. — Nihil pro- 
fecto tam historiae fide testatum comprobatumque est, quam incredibilis 
illa decessorum Nostrorum cura ac sollicitudo de Sanctis Palaestinae Locis, 
eius scilicet regionis, quam Dominus Iesus et suis sudoribus ad salutem 
excoluit et pretioso Sanguine suo consecravit. Etenim ut eam ipsam e 
Saracenorum oppressione in libertatem vindicarent, quo maioribus nego- 
tium difficultatibus impedimentisque implicabatur, eo nisi sunt constan- 
tius expeditiones e catholicarum nationum militibus etiam atque etiam 
promovere, qui in Orientis oras, eius rei causa, sub Crucis signo traii- 
cerent. Quodsi, post multas fortunae commutationes, post captas amis- 
sasque Hierosolymam aliasque civitates, res tum et deinceps, ad nostra 
usque haec tempora, iacuit, Romani Pontifices numquam destiterunt, 
quantum per tempora licuit, nativa catholici nominis iura in San- 
ctuaria Palaestinensia tueri; praetereaque s. m. decessor Noster Pius IX, 
anno MDCCCXLVH, dignitati atque utilitati urbis Hierosolymitanae, qua 
nulla per orbem vetustior episcopalis sedes, restituto Patriarchatu con- 
suluit. Ad quam quidem Apostolicae Sedis actionem perpetuo Minorum 

industria et labor accessit, qui, Francisco Asisiensi auspice, Hierosoly- 
mam ingressi et Christi Sepulcrum venerati, Sanctissimorum Locorum 
custodiam suscepere et iam tum numquam deseruerunt, facta etiam, quo- 
tiescumque oportuit, sanguinis vitaeque iactura. Franciscalium heic com- 
memoramus promerita, nulli sane obscura atque ignorabilia: quae si anna- 
les praeteritorum temporum silerent, iam id ipsum, de quo te, dilecte 
fili Noster, aliquantisper affaturi sumus, luce clarius ostenderet. Intellegi 
volumus templa duo — alterum in Horto Olivarum, alterum in monte 
Thabor — a Franciscalibus erecta proximeque dedicanda: iis scilicet locis, 
quae ad catholicos proprie atque unice pertinere, est optimo cuique 
laetandum. — Ille profecto in primis colendus est locus, ubi Christus 
Iesus, oblata sibi per speciem Passionis suae ingratique hominum animi 
veluti tabula, sic futura horruit ut sudore sanguineo manaret, et se de- 
nique totum, ad humani salutem generis, Patris voluntati permisit: quem 
ad locum iam inde ab exitu saeculi primi peregrinari fideles et glebas 
saxaque illa suis subluere lacrimis coeperunt. Templum ibidem excita- 
tum, constat, post iteratam eversionem restitutionemque, eiectis anno 
circiter MCLXXXVII e sancta civitate christianis, violatum diuque negle- 
ctum, tandem corruisse, et Minores Franciscales, quantumvis conaren- 
tur, non impetrasse nisi saeculo xviI ut Hortum Gethsemani ab Arabis 
pecunia redimerent. Consilium autem, quod ipsi longo plus ducento- 
rum annorum spatio vehementer foverant, templi, dirutarum Basili- 
carum loco, rursus exstruendi, tandem aliquando anno MDCCCCXIX 
deduci ad effectum licuit. Eo enim anno, cum septimum plenum com- 
memoraretur saeculum ex quo Franciscus in Palaestinam transmise- 
rat, Cardinalis fel. rec. Philippus Giustini, Pontificis Legatus, auspi- 
calem Aedis lapidem, magn& Palaestinensium frequentia et laetitid, 
lustravit ac posuit: cuius quidem Aedis cum fundamenta iacerentur, Basi- 
licae primum conditae feliciter parietinae in lucem prolatae sunt. Ob quo- 
rundam interea graecorum dissidentium incursionem atque impetum, 
opus aliquamdiu intermissum; quod cum repeti post annum potuisset, 
absolutum nuper perfectumque denique est. Aedis Sacrae, inter vetustis- 
simas Horti oleas exaedificatae, frons artificio pulcherrima ad sanctam 
civitatem spectat, tympanumque exhibet vermiculato opere ornatum, 
cuius imagines gloriam Christi patientis concinunt et posteritati altius 
praedicabunt. — Neque minus praeclare, dilecte fili Noster, de montis 
Thabor rebus Franciscales meriti sunt; qui quidem mons, Galileae montium 
ocellus, vel ab ipsis Arabis sanctus habetur et nuncupatur. Mittimus res 
Hebraei populi gestas, quae cum montis illius fastis cohaerent; est enim is 
nobis hoc nomine clarior ac venerabilior, quod se ibidem Christus Domi- 

nus, splendore divinitatis suam collustrans humanitatem, transfiguravit, 
atque — ut traditum memoriae est — post resurrectionem suam semel 
se dedit Apostolis conspiciendum. Explorata quidem res est, frequentis- 
simos vel a remotiore Novi Foederis aetate illuc christifideles confluere 
consuevisse, a planitie Esdcelon per amplius quattuor graduum millia, 
saxo insculptorum, montis ascendendo verticem; saeculo autem circiter 
quarto, magnificentissimam eo loco Aedem conditam reditibusque auctam, 
praetereaque per montis declivia aut in vicinia plurimas passim solita- 
riorum hominum cellas aediculasque a solo excitatas esse. Cum igitur per 
eum tractum religio mirifice floreret, Concilium Constantinopolitanum, 
anno Dvil, Ecclesiam montis Thabor episcopali iure ornatam voluit. Ean- 
dem vero, primum a Persis, a Saracenis postmodo eversam, Benedi- 
ctini Sodales eo acciti restituerunt, coenobio publicoque peregrinis exci- 
piendis hospitio additis; monachis autem nova eiectis incursione hostium 
et, cum primum licuit, reversis, archiepiscopalem Abbati cum pallio 
titulum Romanus Pontifex «ad montem Transfigurationis Deique Ser- 
vatoris templum honorandum » concessit. At vero post quandam seriem 
et continuationem secundarum adversarumque rerum, denique, sodalibus 
Benedictinis abire coactis, res tota periit. Sacri tamen montis memoria 
et veneratio e Franciscalium animis nullo tempore excidere; solere 
iidem, a civitatibus Nazareth et Hierusalem profecti, notum cacumen 
pietatis caus4 conscendere identidem, quamvis itinera praedonum greges 
infesta redderent; montem, saeculo xv sibi auspicato attributum, etsi 
posterioribus rerum vicissitudinibus prohibiti quominus ibi consisterent, 
adire saepius sacrumque, quo meliore possent modo, peragere. Anno 
‘denique MDCCCLXXIII cum sedem in montis fastigio posuissent, nihil pro- 
fecto inexpertum reliquerunt, ut super e terreno tumulo erutas prioris 
Basilicae parietinas novam Aedem, sanctitate loci dignam, aedifica- 
rent. Proximo autem decessore Nostro bene precante, res animose auda- 
cterque institui coepta est, primo lapide per manus eiusdem Cardinalis 
Philippi Giustini iacto sollemniter; licetque in praesens absolutam conspi- 
cere atque admirari Aedem, quae, in tres naves laxata, solidis pilis distin- 
ctas, venustum prae se fert structurae genus ex romano et syriaco mixtum. 
Affertur quoque, in decoranda exornandaque interiore templi parte, cum 
arti tum religioni optime esse consultum, domumque religiosis viris inco- 
lendam ex integro exstructam esse, vetere hospitio affabre ad peregrino- 
Tum usum accommodato. — Vix dicere attinet, cum in re omnino co- 
gnita pervulgataque versemur, quantum Franciscales Palaestinenses in 
cogenda ad utriusque templi exaedificationem stipe, in tricis omne genus 
diluendis, in iurium Ecclesiae Catholicae quaesitorum tuitione, desudarint. 

Quo loco placet catholicorum omnium liberalitatem praedicare, quae effe- 
cerit ipsa ut duo illa christianae pietatis monumenta in Horto Olivarum 
inque monte Thabor exigerentur: quo in munificentiae certamine novimus 
dilectos ex America filios primas, ut solent, partes habuisse. Quamobrem 
omnibus, qui in sanctissimum «pus contulere stipem, bene dicimus, pro 
certo habentes, Illum, cuius Nos vices gerimus et ipsi Passionem et Trans- 
figurationem recoli et honore affici voluerunt, pias eorum largitiones 
praemio longe maiore esse aliquando repensurum. — Sed iam ad illud trans- 
eamus, quod est Epistulae huius Nostrae caput et causa. Cum enim utrius- 
que templi, de quo diximus, aedificatio et consecratio tale sit eventum, 
quod Nostrae postulet praecipuam aliquam auctoritatis benevolentiaeque 
significationem, avemus veluti praesentes per te, dilecte fili Noster, in Palae- 
stina adesse et augusto consecrationis ritu per tuas veluti manus per- 
fungi. Itaque te, Ordinis Minorum Protectorem, qui redemptionis humanae 
monumenta Patremque Legiferum Franciscalium sodalium tanta pietate 
prosequeris, deligimus, qui, Loca Sancta adeundo atque Nostram ibidem 
gerendo personam, utramque Aedem Nostro nomine consecres ac dedices. 
Merito etiam Nobiscum ea de causa laetare, quod satis multos ex Italia 
peregrinos habebis itineris tui socios atque optatissimi eventi participes. 
Utinam ii ad patrias oras remigrent caritate Christi flagrantiores, qui 
quantum homines adamarit, suis ipsi oculis, Terram Sanctam peragrando, 
ubicumque pedes posuerint, sunt quodammodo conspecturi. Caelestium 
interea gratiarum auspicem paternaeque benevolentiae Nostrae testem, 


tibi, dilecte fili Noster, apostolicam benedictionem peramanter impertimus. 
Datum Romae apud Sanctum Petrum die xvuI mensis aprilis, feria v1 


in Parasceve, anno MDCCCCXXIV, Pontificatus Nostri tertio. 


PIUS PP. XI 


VI 


AD EMUM P. D. BASILIUM EPISCOPUM VELITERNUM S8. BR. E. CARD. POMPILJ, 
VICARIA POTESTATE URBIS ANTISTITEM, ARCHIBASILICAE LATERANENSIS 
ARCHIPRESBYTERUM: DECIMO SEXTO EXEUNTE SAECULO A DEDICATA 
PRIMUM EADFM ARCHIBASILICA. 


Venerabilis frater Noster, salutem et apostolicam benedictionem. — 
Inter alia, quae christiano populo periucunda atque in omnes partes fru- 
gifera prope adforent eventa, in postremo Consistorio nuntiavimus, sextum 
decimum, haud multo post, saeculum expletum iri ab dedicata primum ea 

Lateranensi Basilica, quae esset Cathedrae Ecclesia Nostrae, eademque 
sacerdotalis Nostrae ordinationis Ecclesia. Causa tamen agitur eiusmodi, 
ut mero nudoque terminari nuntio non possit, sed, contra, peculiare desi- 
deret Nostrae et auctoritatis et pietatis officium; gravissimi autem pul- 
cherrimique facti sic decet in civium romanorum, immo etiam in catho- 
licorum omnium animis renovari memoriam, ut a saecularibus hisce sol- 
lemnibus nulli per orbem Ecclesiae filii se putent alienos. Velimus enim, 
quotquot unius communione et professione catholicae fidei gloriantur, ii 
omnes in remotae illius fastos aetatis ita considerationem intendant suam, 
quemadmodum, volucri atque incitata laetitia, illuc fertur cogitatio Nostra. 
Testis sane historia est, Constantinum Magnum, Christi religione ad nati- 
vam libertatem per Mediolanense edictum vocata, imperatorias in Late- 
rano aedes Miltiadi Papae proprias attribuisse, quibus ipse, eiusque in 
munere successores, pontificali sede uterentur, praetereaque maximam 
in coniuncta area Basilicam excitandam curasse, quae Christo Servatori 
dedicaretur: dedicatam autem, publico ritu, die Ix mensis novembris 
anno CCCXXIV, effectam esse Pontificis, ut Episcopi Romani et oecumenici, 
ut heredis integrae apostolicae potestatis, cathedralem Ecclesiam, ita 
scilicet ut eadem esset et diceretur omnium Urbis et Orbis Ecclesiarum 
mater et caput. « Lateranensis Ecclesia — ut Petri Damiani verbis utamur - 
«sicut Salvatoris est insignita vocabulo, qui nimirum omnium caput 
« est electorum, ita mater, et quidam apex et vertex est omnium per orbem 
« Ecelesiarum ». Id ipsum haud minus apte verba exprimunt ac referunt, 
quae in tradendis sacrae Lateranensis Aedis clavibus Pontifici, eam posses- 
sionis canonicae causa adeunti, et antiquitus adhibebantur et in praesens, 
aliquantulum immutata, adhibentur; eiusque pontificalem primatum Basili- 
cae, notissimis Constitutionibus Apostolicis in rem latis, decessores Nostri 
Gregorius XI et Pius V cum testati sunt amplissime, tum inviolate sanxe- 
runt. Cuius quidem dedicatione Aedis maximae, maximeque omnium 
venerabilis, cum et Christi Servatoris de ethnica pravitate triumphus et 
rerum imperii romani parta per christianam religionem mutatio et con- 
versio quaedam publice significarentur, alter ex ipsa Servatoris Imagine 
veluti apparuit, quae, in templi abside vermiculato opere reddita, oculis 
et venerationi civium proposita est; altera per effigiem in triclinio Leoniano, 
musivo item opere, expressam eiusdem Christi Servatoris in solio sedentis, 
qui hinc Silvestro Pontifici claves, inde Constantino Imperatori labarum 
cruce insignitum tradere cernitur. E Basilica quidem Lateranensi, cui 
postea titulus utriusque Ioannis accessit, atque e vetere Patriarchio om- 
nis doctrinae caritatisque catholicae ratio, diuturno circiter decem sae- 
culorum spatio, in universum fluxit christifidelium gregem; magna rerum 

eventa aut inde duxere initium aut ibi, quasi in centro terminoque quo- 
dam, maturuerunt; haeresibus evertendis, disciplinae emendandae, tuen- 
daeque ecclesiasticae libertati, magnus illic habitus Synodorum numerus, 
quas vel Romanas vel Lateranenses vocant, et Concilia item acta Oececu- 
menica quingque, quorum postremis duobus haud mediocrem Palaestinae 
recuperatio, praeter alia, struxit sollicitudinem. At quidem Nos abstinere 
non possumus, quin Gregorii illius Magni memoriam recolamus, qui, etsi im- 
becillior valetudine, mentis acie animique aestu negotia necessitatesque 
totius orbis complexus est. Ille idem in Patriarchio celeberrimam .aperuit 
scholam pueris ad concentus liturgicos instituendis, quos ipsemet docere 
Pontifex non erubuit: unde ceterae iam tum scholae et cantus sacros 
et canendi leges usumque sunt mutuatae feliciter. Atque ex coenobiis 
circum Lateranas Aedes excitatis Gregorius cum Augustinum monachum 
sociosque novem et triginta ad Britanniam Christo subigendam dimi- 
sisset, eum postea episcopum consecravit et archiepiscopali denique pallio 
auxit, hac lege ut Cantorberiensi Ecclesiae, quam ipse regeret, reliquae 
per Britanniam dioeceses aut erectae eo tempore duodecim aut in futu- 
rum erigendae, tamquam suffraganeae, parerent. — Gravissima ista qui- 
dem omnia atque ad memorandum laetabilia, quae aequum est in animis 
filiorum Nostrorum, qua late patet catholicum nomen, sic defixa esse, 
ut commemorationem dedicatae ante annos mille et sexcentos Archiba- 
silicae quo meliore modo participent: in quo praeire fidelibus Episcopos 
decet et, qui iis adsunt, canonicorum Ordines. — Itaque, venerabilis 
frater Noster, indici iam nunc opus est saecularia sollemnia in futu- 
rum mensem novembrem, quae talia cupimus fore, qualia ut sint, postulat 
et summa Episcopatus Nostri Romani dignitas et Ecclesiae, cui Archipre- 
sbyter praees, magnificentia. Cum autem Nobis non liceat — quod vehe- 
menter dolemus — sacris eiusmodi sollemnibus adesse in iisque primas pro 
officio Nostro apostolico obtinere, ut sacrorum rituum splendorem, quan- 
tum in Nobis est, augeamus, volumus ut ipso Dedicationis die Cappella Pa- 
palis, ut aiunt, in Lateranensi Archibasilica habeatur, cui ii omnes intersint, 
quos Cappellis interesse Papalibus est aut iure praescriptum aut usu recep- 
tum. Consentaneum praeterea erit, initio istius commemorationis Imaginem 
Servatoris Dei Acheropitam e loco « Sancta Sanctorum » in Archibasilicam 
traduci, venerationi incolarum Urbis advenarumque exponendam, neque 
in pristinum locum restitui nisi cursu sacrorum sollemnium perfecto 
atque absoluto. Quibus quidem diebus consulito, venerabilis frater 
Noster, ne ulla desint christifidelibus incitamenta atque adiumenta ad 
animos salubriter expiandos et caritate Servatoris Iesu penitus incendendos. 
Neque est profecto cur dubitemus, quin industriae pastorali tuae sollertia 

ac navitas respondeat cleri Lateranensis, quem, ut est clerus proxime 
Noster, non ignoras quam carum habeamus. Interea quo coepta, abs te 
ineunda, prosperiora succedant, caelestium conciliatricem donorum pater- 
naeque benevolentiae Nostrae testem, tibi, venerabilis frater Noster, 
et universo clero Lateranensi apostolicam benedictionem peramanter in 
Domino impertimus. 

Datum Romae apud Sanctum Petrum, die Iv mensis maii anno 
mpocccxxIv, Pontificatus Nostri tertio. 


PIUS PP. XI 


Vil 


AD EMUM P. D. ALOISIUM DIACONUM 8. GEORGI IN VELABRO 8. B. E. CARD. 
SINCERO, QUEM LEGATUM MITTIT AD CONCILIUM PLENARIUM APRUTINUM. 


Dilecte fili Noster, salutem et apostolicam benedictionem. — Quando- 
quidem, pro apostolico munere, summae Nobis curae de universa chri- 
stianorum familia esse debet, nulla re magis delectari solemus quam si 
in partem dominici gregis salutare quidquam atque utile, bonorum oper4, 
conferatur. Itaque libenter admodum certiores facti sumus id sibi propo- 
nere Aprutii sacrorum Antistites ut propediem Plenarium Concilium Theate 
concelebrent. In quo praeclarum sane argumentum elucere videmus 
pastoralis illius sollertiae qua ipsi religiosis rebus suarum dioecesium 
providere consueverunt: cum enim hoc natur& rerum contingat ut multa 
labente aevo mutentur, Episcoporum est, ex Apostolicae videlicet Sedis 
auctoritate, ita nonnulla opportune temporibus accommodare ut fideles 
qui ad eamdem regionem pertinent, communia nempe ingenia habentes, 
instituta, mores, linguam, propriam habeant quarumdam praescriptionum 
normam cui pareant; eo magis quod ex summo animorum consensu, 
vires ad rem catholicam feliciter provehendam augentur. Ad Concilii 
autem huius plenum exitum, plurimum certe proderit Codex iuris cano- 
nici qui recens promulgatus est; quem quidem studiose intuentes Aprutini 
Episcopi, non modo abusus, si qui irrepserint, facile evellent statumque 
dioecesium suarum ita ordinabunt ut is propius ad commune Ecclesiae 
jus, quantum fieri potest, accedat, sed etiam maiorem disciplinae sacrae 
firmitatem sine dubio assequentur. Tam igitur opportunum coeptum 
dilaudantes, te, dilecte fili Noster, secundum canonem 281 eiusdem 
Codicis, libenter eligimus qui personam Nostram rite geras, Concilium 
Aprutinum convoces eique praesideas: nec dubitamus quin ipse, a iuris 

scientia tam instructus atque de Ecclesiae rebus apprime sollicitus, digne 
admodum hoc perhonorifico munere perfuncturus sis. Interea, Deum 
precati ut et sapientiae suae lumine vobis adsit et quae, collatis consiliis, 
sciveritis, ea suae gratiae rore fecundet, id fore confidimus ut omnes 
cuiusvis ordinis viri, imprimisque qui sunt de clero, sollertiae vestrae 
respondeant, ad rei catholicae civilisque emolumentum. Caelestium autem 
conciliatrix donorum itemque paternae benevolentiae Nostrae pignus, 
apostolica sit benedictio, quam tibi, dilecte filii Noster, singulis Aprutii 
Episcopis iisque omnibus qui coetibus intererunt amantissime impertimus. 

Datum Romae apud Sanctum Petrum, die v mensis maii anno 
MpccccxxIV, Pontificatus Nostri tertio. 


PIUS PP. XI 


VIII 


AD RBMUM P. WLODIMIRUM LED6CHOWSKI, PRAEPOSITUM GENERALEM SOCIE- 
TATIS IESU: DE SODALICIO GREGORIANO. 


Dilecte fili, salutem et apostolicam benedictionem. — Ea inter 
opera, quae superioribus aetatibus, ad studia pietatis optimarumque 
artium alenda, Romani Pontifices hac in Alma Urbe excitarunt, prae- 
cipua quadam cura benevolentiaque Apostolica Sedes Athenaeum illud 
complexa est, quod fel. rec. decessor Noster Gregorius XIII « molitione 
ingenti ac magnificentissima » exstrui iusserat. In quo id fuit Pontifici 
propositum, ut Ignatiana familia, in ipso veluti Vicarii Iesu Christi con- 
spectu, pietate, litteris disciplinisque sacris profanisve lectos adulescentes 
conformaret, qui in hoc catholici nominis centrum rite excolendi conflu- 
xissent. Quot autem inde ab initio inlustre Athenaeum floruerit alumnis 
sanctitatis doctrinaeque laude praestantissimis, nulli putamus inauditum 
atque incognitum; in eademque eruditos expolitosque virtutum et altis- 
simarum cognitionum palaestra, si numerare libet beatum Cardinalem 
Robertum Bellarmino sanctosque caelites Aloysium Gonzaga, Camillum 
De Lellis, Ioannem Berchmans, Leonardum a Portu Mauritio, Ioannem 
Baptistam De Rossi, longum tamen est magistros et doctores, Evangelii vel 
in barbaras gentes praecones, pontificalis Domus Curiaeque Antistites, 
Episcopos, Purpuratos Patres et Romanos Pontifices recensere Ecclesiae 
datos, in reique ipsius publicae commodum eductos laicos viros quamplu- 
rimos, integritate vitae rerumque multiplici scientia mirabiles. Constat 
quidem, Societate Iesu anno MDCCCXIV restituta, immortalis memoriae 

decessorem Nostrum Pium VII, cum e praeteritorum temporum expe- 
rientia persuasum sibi haberet, subversae adhuc recentibus motibus socie- 
tati hominum reparandae arcendisque incommodis, quae religioni morum- 
que sanctitati proxime impendere viderentur, summopere profuturum 
si Ignatianae familiae Conlegium Romanum denuo committeret, hoc ipsum 
cogitasse vehementerque optavisse, at, quominus effectum daret, inquietis 
rebus temporibusque prohibitum esse. Verum Leo XII, paulo post quam 
ad Petri Cathedram evectus erat, id consilii coepit perfecitque, ut magni 
Lycaei Gregoriani rectionem procurationemque Societati Iesu redderet, 
quae — congruenter pulcherrimo Athenaei ipsius insigni « Religioni et 
Bonis Artibus» -— in recta sapientique studiosorum institutione tam 
acriter ibidem tamque utiliter annos plus ducentos elaborasset. Quo ab 
evento cum plenum saeculum in septimum decimum huius mensis diem 
feliciter incidat, auctori bonorum omnium Deo grati equidem sumus 
quod et vobis cunctis, dilecte fili, et Nobismet ipsis novum hunc laeti- 
tiae fructum benigne concesserit. Itaque, qaemadmodum eadem stat Nobis 
sententia quam Leonianae Litterae Cum multa in Urbe habent -, scili- 
cet Gregorianam studiorum Universitatem eminere certe inter cetera Romae 
a decessoribus Nostris condita instituta, quae ad salutem et commodum 
christiani populi maxime pertinent -, sic horum faustitatem sollemnium 
praeterire non sinimus, quin vobis, quanti apud Nos sit Pontificium istud 
bonarum artium domicilium, publice iterum testificemur. Recolentibus 
enim Nobis res ab Athenaei restitutione gestas, bene multa occurrunt, 
unde comprobatur, talem illius magistros operam Apostolicae huic Sedi 
per id temporis spatium praestitisse, quae omnem ipsius exspectationem 
abunde compleret: ut, exempli causa, gravissimae eorum de sacra do- 
ctrina lucubrationes peculiaribus confectae studiis cum decernendum 
esset de Deipara ab origine labis nescia catholice credenda, cumque deinde 
Concilium Oecumenicum Vaticanum pararetur atque haberetur; ut obe- 
dienter ardenterque suscepta, Leone XIII Pontifice Maximo, provincia 
instaurandae Thomae Aquinatis doctrinae, qua quidem cum instaura- 
tione summa christianae sapientiae incrementa coniungerentur. Hisce 
autem extraordinariis promeritis cotidiana accedit laus illa beneficiorum, 
quae, hoc diuturno intervallo, in Ecclesiam civitatemque ex Athenaeo 
profiuxere. In re iam ante delibata insistere haud attinet; verumtamen 
periucunde afficimur cum subit cogitatio animum, non modo ducentos 
hodie exstare dioecesium per orbem Antistites, Patresque Cardinales ad ter- 
tiam Sacri Conlegii partem numerari, qui solidae ibidem perceptae doctri- 
nae debent, si suae lumina sapientiae ad populi christiani gubernationem 
afferre salubriter possunt, sed etiam Nosmet ipsos istam studiorum sedem, 

cum magna voluptate atque utilitate, olim celebrasse. Gratae sane pater- 
naeque voluntatis multiplicia, inde ab inito Pontificatu, testimonia a 
Nobis Athenaeo non defuere vestro; at testimonium prorsus singulare 
daturi sumus, a fundamentis aedificium excitando magnificum, quod, 
cum ingenti alumnorum numero auctisque magisteriis, tum rei munerisque 
dignitati aptius respondeat: cuius quidem consilii Nostri monumento esse 
voluimus nomisma ipsum, quod tertio huic Pontificatus anno commemo- 
rando cudi signarique iussimus. Sed aliud est, quod tibi, dilecte fili, et 
Gregoriano praeceptorum coetui gratulemur. Nosti ipsemet quam iucunde 
audierimus, ex veteribus alumnis Sodalicium, per haec saecularia sollemnia, 
conflari velle, titulo itemque caelesti patrocinio fretum inlustris illius, in 
Athenaeo olim discipuli et magistri et rectoris, Cardinalis Roberti Bellar- 
mino, quem Nosmet haud ita pridem in beatorum caelitum numerum tam 
libenter adscripsimus. Vixdum enim certiores ea de re facti sumus, et 
consilium probavimus et Sodalicii ita, pro vetere condiscipulatu Nostro, 
participes fieri deliberavimus, ut id ipsum in tutela esset Nostra, partium 
quidem Nostrarum perfunctione in praesens demandata dilecto filio 
Nostro Caietano S. R. E. Card. Bisleti, Praefecto Sacrae Congregationis 
Seminariis studiorumque Universitatibus praepositae. Legem praeterea 
eidem Sodalicio regundo perlegimus ratamque habuimus: cuius exem- 
plum, in novam peculiaremque benevolentiae significationem, Epistulae 
huic subiicimus, ut cum ipsa quasi cohaereat et in omnem memoriam 
prodatur. Coeptis interea vestris divinam opem conciliet apostolica bene- 
dictio, quam tibi, dilecte fili, et universis Gregoriani Athenaei doctoribus 
atque alumnis, peramanter in Domino impertimus. 

Datum Romae apud Sanctum Petrum, die v mensis maii anno 
MDCCCCXXxIV, Pontificatus Nostri tertio. 


PIUS PP. XI 


LEX SODALICII GREGORIANI 


I 


Sodalicium veterum Pontificii Athenaei Gregoriani alumnorum, patrono 
et auspice B. Roberto Bellarmino, constitutum est. 


II 


Sodalicium eo spectat, ut quicumque in sodalium numerum adscripti sunt, 
iam inter se cumque Athenaeo ipso coniunctiores exsistant, et, quos ex communi 
fonte sanos hauserint spiritus, eos facilius tueantur uberiusque alant. 


| 
| 
| 
| 
| 
| 
| 
| 


240 Acta Apostolizae Sedis - Commeniarium Officiale 


Huius propositi assequendi caus, sodales sanctarum precum officio et 
sacro cotidiano inter se apud Deum adiuvanto; pro sodalibus vité functis sin- 
guli, semel in anno, si quidem potestas adsit, perlitanto; quae Athenaei et Soda- 
licii interesse intellexerint, item suae fructus doctrinae, vel per commentario- 
lum Sodalicii vel per Athenaei annales vel per ephemeridem titulo « Gregoria- 
num », sodales cum sodalibus communicanto. 


IV 


Sodales ne sunto nisi sacerdotio initiati, modo per annum saltem Athe- 
naeum celebrarint et, postulato ad Sodalicium aditu, cooptatione digni habiti 
sint: qui sacerdotio carent, eos, nisi peculiari aliqua de causa, adscisci ne liceat. — 
Doctores autem disciplinis in Athenaeo tradendis, etiamsi nunquam ibi audi- 
tores fuerint, Sodalicium participanto. 


Sodalibus ius esto indulgentiis privilegiisque perfruendi, quae Romani 
Pontifices Sodalicio largiti erunt. - Ad singulos commentariolum Sodalicii pro- 
prium stato quoque tempore perferatur. 


VI 


Dies tertius decimus mensis maii, quo die B. Roberti Bellarmini festum 
agitur, Sodalicii natalis habeatur. - Quotannis, ineunte mense novembri, soda- 
libus, qui de vita decesserint, ad S. Ignatii iusta funebria sollemni ritu solvantur. 


VII 


Sodalicio unus e Purpuratis Patribus Protector, ex Pontificis Maximi aucto- 
ritate, praeesto. Ab eo alter sit, in Sodalicio regundo, Moderator: huic quattuor- 
decim adsunto sodales Consiliarii, quorum unus ab actis, alter arcarius cura- 
torque esto. 


Vill 


Cardinalis Protector Moderatorem e sodalibus in Urbe consistentibus eli- 
gito. - Athenaei Rector et studiis Praefectus, nativo iure, e Consilio sunto; prae- 
terea duodecim sodales in Consilium cooptantor, alius ex alia natione, qui tamen 
Urbem incolant. — Consiliarii duodecim in officio sexennium permanento; eos 
iterum eligi fas esto. Si quis e Consiliariis quavis de causa defecerit, alter a Con- 
silio sufficitor. Tertio quoque anno dimidia eorum pars loco cedito, atque in 
sodalium coetu numerus suppletor. 

Ix 


Moderator Consilium bis in anno, mensibus novembri et maio, convocato; 
totiens praeterea, quotiens profuturum id esse existimarit. - Ut Consilii decreta 
valeant, octo saltem Consiliarii adfucrint, oportebit. 


x 


Consilii est, annuum sodalium conventum indicere in ipsum, quoad fieri 
poterit, natalem Sodalicii diem. Legitimus erit conventus, quotcumque socii 
coiverint. Quo in annuo conventu, iis ante propositis, quae medio tempore 
Sodalicio incrementa omne genus contigerint, quaeque tum necessitates incum- 
bant, ea communiter disceptando sodales consilia capiunto, quae magis oppor- 
tuna videantur. - Eodem in conventu, tertio quoque anno, Consiliarii, ad prae- 
scriptum capitis VIII, deliguntor. 


xI 


Pecunia sodalibus nulla imperatur; verum, cum ad suppeditandum sumpti- 
bus nulli Sodalicio adsint reditus, sodales omnes rogantur, annuam stipem pro 
sua quisque facultate, quantumvis modicam, in commune conferre velint. 


XII 


Sodalicii sedes esto apud Pontificium Athenaeum Gregorianum. 


Acta, Vol. XVI, n. 6. — 2-6-6984, 17 

ACTA 8S. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Ssmus Dfius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


10 aprilis 1924. — Cathedrali Ecclesiae Garzonensi, praefecit R. D. Iose- 
phum Lopez, e dioecesi Ibaguensi. 

— Cathedrali Ecclesiae Ibaguensi, R. D. Petrum Rodriguez, e dioecesi 
Garzonensi. 

11 aprilis. — Titulari episcopali Ecclesiae Philadelphiensi, R. P. D. 
Agnellum Renzullo, hactenus Episcopum Nolanum. 

— Cathedrali Ecclesiae Nolanae, R. D. Aegistum Melchiori, parochum 
oppidi Pontevico in dioecesi Brixiensi. 

25 aprilis. — Titulari episcopali Ecclesiae Megarensi, R. P. Amandum 
Carolum Vanuytren, ex Ordine Canonicorum Regularium Praemonstra- 
tensium, electum Vicarium Apostolicum de Uellé occidentali. 

26 aprilis. — Titulari archiepiscopali Ecclesiae Ancyranae, Emum 
P. D. Orestem S. R. E. Card. Giorgi, Poenitentiarium Maiorem, qui, 
post suam consecrationem, eamdem Ecclesiam dimisit. 

29 aprilis. — Titulari episcopali Ecclesiae Antiphrenae, R. D. Ludo- 
vicum Nestorem Renault, ex Seminario Parisiensi pro Missionibus ad 
exteros, deputatum Coadiutorem cum iure futurae successionis R. P. D. 
Ioannes Fayolle, Vicarii Apostolici Seciuensis meridionalis. 

— Titulari episcopali Ecclesiae Arabyssenae, R. P. Stephanum Alenca- 
stre, e Congregatione SS. Cordium, deputatum Coadiutorem cum iure 
futurae successionis R. P. D. Liberti Boeynaems, Vicarii Apostolici Sand- 
viegensis. 

— Titulari episcopali Ecclesiae Germanicianae, R. D. Ioannem Sastre 
y Rintort, e Congregatione Missionis, Vicarium Apostolicum Sancti Petri 
de Sulan. 

10 maii. — Cathedrali Ecclesiae Cochabambensi, R. P. Abelem Ante- 
zana, e Congregatione Missionariorum Filiorum Immaculati Cordis B. M. V. 

20 maii 1924. — Titulari episcopali Ecclesiae Amisenae, R. D. Constan- 
tinum Bohatshewskyj, electum Ordinarium pro catholicis ritus graeco— 
rutheni e Galaecia, in Americam migratis, cum onere residendi in civitate 
Philadelphiae. 

— Titulari episcopali Ecclesiae Zelensi, R. D. Basilium Takacs, ele- 
etum Ordinarium pro catholicis ritus graeco-rutheni e Podocarpathia, in 
Americam migratis, cum onere residendi in civitate Neo-Eboracensi. 

22 maii. — Titulari archiepiscopali Ecclesiae Tarsensi, R. P. Alexium 
Henricum Lépicier, ex Ordine Servorum B. M. V. 

— Titulari episcopali Ecclesiae Rhodiopolitanae, R. D. Iosephum Pla- 
gens, rectorem paroeciae Suavissimi Cordis B. M. V. in civitate Detroi- 
tensi, quem constituit Auxiliarem R. P. D. Michaélis Gallagher, Epi- 
seopi Detroitensis. 


S. CONGREGATIO DE PROPAGANDA FIDE 


I 
DECRETUM 


REVOCATUR PRIVILEGIUM PRAECEDENTIAE TITULO MISSIONARII APOSTOLICI 
ADNEXUM. 


Sacra Congregatio de Propaganda Fide ob mutata temporum adiuncta, 
prae oculis habens auctum in Missionibus sacerdotum sive exterorum 
sive indigenarum numerum, ad mutuam inter eos caritatem magis foven- 
dam, tirmis manentibus ceteris privilegiis titulo Missionarii Apostolici . 
adnexis, illud quod respicit praecedentiam eorundem Missionariorum 
Apostolicorum relate ad eos qui hoc titulo non sunt insigniti, omnibus rite 
perpensis, revocandum esse censuit ac per praesens decretum revocat. 

Igitur unicuique sacerdoti, sive extero sive indigenae, ceteris paribus, 
in posterum secundum prioritatem sacrae presbyteralis ordinationis locus 
competet, ad normam can. 106 Codicis iuris canonici. 

Datum Romae ex aedibus Sacrae Congregationis de Propaganda Fide, 
die 16 ianuarii 1924. | 


G. M. CARD. VAN Rossum, Praefectus. 
L. 


+ F. Marchetti-Selvaggiani, Archiep. Seleucien., Secretarius. 


— 

II 


DECRETUM 


EMUS P. D. LUDOVICUS TITULO SANCTAE MARIAE IN AQUIRO, 8. R. E. PRESB. 
CARD. DUBOIS, ARCHIEPISCOPUS PARISIENSIS, RENUNCIATUR SUPREMUS 
MODERATOR UNIONIS CLERI A MISSIONIBUS, IN GALLIA. 


Unio Cleri pro Missionibus quo firmius in omnibus Galliae dioecesibus 
stabiliatur maiusque incrementum accipiat, visum est huic Sacrae Con- 
gregationi de Propaganda Fide Supremo Moderatore pro tota natione 
Gallica eamdem providere. 

Quapropter haec Sacra Congregatio hisce litteris Ehum ac Revmum 
Diium Ludovicum Ernestum Dubois, 8. R. E. Cardinalem et Parisiensem 
Archiepiscopum, Unionis Cleri pro Missionibus in Gallia exsistentis Prae- 
sidem generalem ad normas vigentes, constituit atque nominat. 

Datum Romae ex aedibus huius Sacrae Congregationis, die 20 februa- 
rii 1924. 


G. M. Carp. VAN Rossum, Praefectus. 
L. 8S. 


t+ F. Marchetti Selvaggiani, Archiep. Seleucien., Secretarius. 


NOMINATIONES 


Brevibus apostolicis nominati sunt: 


15 aprilis 1924. — Vicarius Apostolicus de Sancto Petro Sulan in 
America, R. P. Ioannes Sastre, e Congregatione Missionis. 

25 aprilis. — Vicarii Apostolici de Seciuen meridionali in Sinis Coa- 
diutor cum iure successionis, R. P. Ludovicus Nestor Renault, e Secietate 
Parisiensi pro Missionibus exteris. 

6 maii. — Vicarius Apostolicus de Usllé Occidentali in Congo Bel- 
gico, R. P. Amandus (Carolus) Vanuytren, e Canonicis Regularibus Prae- 
monstratensibus. 

Praeterea eadem S. C. de Propaganda Fide renunciavit ad suum 
beneplacitum: 


25 februarii 1924. — Praefectum Apostolicum de Thsuapa, R. D. 
Edoardum Van Gocthem, e Missionariis Ssmi Cordis Iesu. 

21 martii. — Praefectum Apostolicum de Puchi, R. D. Odoricum 
Tch’en, ex Ordine Fratrum Minorum. 

24 martii. — Praefectum Apostolicum de Kroonstad, R. D. Leonem 
Klerlein, e Congregatione Spiritus Sancti. 

15 aprilis. — Praefectum Apostolicum de Lihsien, R. D. Melchiorem 
Souen, e Congregatione Missionis. 

7 maii. — Praefectum Apostolicum de Arauca, R. D. Iosephum 
Potier, e Congregatione Missionis. 


SACRA CONGREGATIO RITUUM 


I 
ANDEGAVEN. 


BEATIFICATIONIS ET CANONIZATIONIS VEN. SERVAE DEI SORORIS MARIAE 
A §. EUPHRASIA PELLETIER, FUNDATRICIS CONGREGATIONIS SORORUM 
A BONO PASTORE. 
SUPER DUBIO 


An constet de virtutibus theologalibus, Fide, Spe et Caritate in Deum et 
proximum; nec non de cardinalibus, Prudentia, Iustitia, Fortitudine et 
Temperantia earumque adnexis, in gradu heroico, in casu et ad effectum, 
de quo agitur? 


A venerabili Serva Dei sorore Maria a Sancta Euphrasia Pelletier 
excultas dignoscere christianas virtutes gradumque, ad quem illae adscen- 
derint, aequo iustoque pretio aestimare atque decernere, fieri id profecto 
nequivit, nisi compertis prius et exploratis praefatae venerabilis Ancillae 
Dei actionibus, operibus rebusque gestis. 

Huc sane spectantes actores ob oculos ponere, suo praeeunte Patrono, 
non praetermiserunt, quam infensa et quam iniqua Ecclesiae non minus 
quam civili hominum consociationi essent tempora, cum primum venera- 

bilis Dei Famula huius lucis usuram accepit. Orta quippe est postrema 
mensis iulii die anno millesimo septingentesimo nonagesimo sexto, dum 
scilicet furentis gallicae insectationis undique flagrabant incendia, omnis- 
que divini exercendi cultus adempta erat libertas adeo, ut suis e sedibus 
eiectis et ad necem quaesitis sacrorum administris, recens nata infantula 
secreto abluta fuerit lustralibus aquis; eique Rosa Virginia inditum nomen. 
Neque silentio iidem praeterierunt actores praeclaram laudem, qua orna- 
bantur Rosae Virginiae parentes; quippe qui religioni sibi ducebant hospi- 
tio excipere sacerdotes, qui exsulatum abire maluerant quam foedari 
iniquum praestando tunc temporis praescriptum iuramentum, simulque 
iuvandis egenis et aegrotis eximiae caritatis suam impendebant operam. 
Olim Rosae Virginiae pater, qui in facienda medicina non mediocri exi- 
stimatione florebat, per viam deambulans, obviam quum habuisset infir- 
mum quemdam hominem, qui pedibus stare nequibat, eum suis imposuit 
humeris suamque in domum deduxit, ubi propriis expensis summoque 
studio eumdem curandum suscepit, neque ante discedere est passus, quam 
pristinam ille sanitatem fuerit adeptus. Neque secus Rosae Virginiae 
mater; utpote quae tamquam digna viri sui imitatrix praedicabatur atque 
aemula; sibi quippe nihil carius et nihil antiquius habebat, quam aegro- 
tantium singulos per dies invisere domus, eisque viliora quoque famu- 
latus officia peramanter exhibere atque solatia omnia elargiri. 

Ita Rosa Virginia domesticos inter parietes totque inter exempla vir- 
tutum, quae ipsius oculis cotidie subiecta erant fidelibus, ubertim enu- 
trita, inde a pueris planeque nescia suae futurae sortis et muneris, pro- 
vidis nihilominus parebat et inserviebat consiliis eisque mature se aptare 
satagebat, quibus non obscure praeludere visus est Deus peculiari san- 
ctitatis generi, ad quod vocaturus erat fidelem suam famulam. Quae 
porro primam egressa aetatem interim adolescebat; ideoque malorum, 
quae circum cernere erat, quaeque non ita pridem conquiescere incipiens 
immanis turbinis pepererat procella, veluti posita in conspectu tacitoque 
eorum admonitu, statim levique negotio probe intelligere debuit, quis 
quantusque longe lateque pateret campus, ut maiore, quo per eam liceret, 
numero Iesu Christo lucraretur animas, quas divino ille suo redemerat 
sanguine. Hoc autem, quod adeo nobile adeoque frugiferum suum pro- 
positum erat, quo facilius exsequeretur, enixe petiit iucundeque impe- 
travit religiosam Turonensem ingredi domum Filiarum B. M. V. a Cari- 
tate, quas excipiendis et ad meliorem frugem revocandis malae vitae 
feminis condiderat vir sanctitate celebris, Ioannes Eudes, Beatorum cae- 
litum honores iam assecutus, supremosque Sanctorum, ceu spei locus 
est, citius quo fieri poterit, assecuturus. Rosam Virginiam advenientem 

magno cum gaudio exceperunt Filiae B. M. V. a Caritate; eamque per- 
fectionis semitam alacri infractoque animo arripientem sunt admiratae; 
Rosae Virginiae siquidem dimisso, atque cum religioso habitu sororis 
Mariae a Sancta Euphrasia assumpto nomine, praeviae inchoandae et 
explendae probationi totam se dedit. Utque exspectandum erat, vel ipso 
initi tirocinii tempore, peculiares et praecellentes enituerunt virtutes, quae 
ex ardentissimo, quo soror Maria a Sancta Euphrasia aestuabat, proma- 
nabant zelo salutis animarum. Factum idcirco est, ut, vix nuncupatis 
votis, digna inventa illa fuerit, quae Poenitentibus praeficeretur, eique 
immo, ceteris cunctis iuniori, totius domus committeretur regimen. Neque 
satis; nam, quum, haud ita multo post, auctore Andegavensi Episcopo, 
de nova facienda Andegavensi in urbe fundatione ageretur, ad id muneris 
ipsa selecta est Turonensis domus praeses, soror Maria a Sancta Euphra- 
sia, quae, quam excitaverat sui, plene et cumulate sustinuit replevitque 
exspectationem, prout qui subsecuti postea fuerunt, manifesto magnifice- 
que comprobarunt eventus. Nova haec enim Andegavensis domus, unde 
suam traxit originem benemerentissima Sororum Congregatio a Bono 
Pastore, quoddam fuit tamquam sinapis granum, quod felici admodum 
feracique creditum solo, sexcentum licet oppressum adversis, exiguo tamen 
varioque annorum cursu, uberrimam adolevit in segentem, suosque ad 
universum terrarum orbem opimos protulit fructus. 

Quod quidem tam excelsae tamque generosae christianae caritatis 
opus, quod in mediis offensionibus et quibusvis impedimentis, maxima 
sui abnegatione et praepotenti erga Deum et proximum amore incensa, 
venerabilis Dei Famula perficere est aggressa; quod, quadraginta circiter 
per annos, ad suipsius nempe usque obitum, mira constantia, fortitudine 
et fidelitate est persecuta, quodque, probante in primis et magnopere 
favente Apostolica Sede, ad optatum perduxit exitum; hoc nimirum opus, 
qui parumper sedata mente perpenderit meditatusque fuerit, hic, dubio 
procul, facere non poterit, quin exinde claram et perspicuam heroicarum 
virtutum a venerabili Dei Famula exercitarum colligat probationem, 
quemadmodum rem posuit in aperto eisdem super virtutibus instituta 
triplicique disceptatione de more absoluta quaestio. 

Binas namque, antepraeparatoriam videlicet, et praeparatoriam, quae 
praehabitae fuerant, Congregationes, generalis subsecuta est Congregatio, 
quae, die vigesima nona superioris mensis ianuarii, coram Sanctissimo 
Domino nostro Pio Papa XI coacta fuit. In qua a Reverendissimo Car- 
dinali Caietano Bisleti, causae Relatore, sequens ad discutiendum propo- 
situm est dubium: An constet de virtutibus theologalibus, Fide, Spe et 
Caritate in Deum et proximum; nec non de cardinalibus, Prudentia, Iusti- 


218 Acta Apostolicae Sedis - Commentarium Offciale 


tia, Fortitudine et Temperantia earumque adnexis venerabilis Servae Dei 
sororis Mariae a Sancta Euphrasia Pelletier, in gradu heroico, in casu 
et ad effectum, de quo agitur? Reverendissimi Cardinales et Patres Consul- 
tores sua quisque ex ordine pandiderunt suffragia, quibus tamen exceptis 
et perpensis, Sanctissimus Dominus noster supremum Sibi reservavit iudi- 
cium, cunctisque qui aderant, interim indixit preces ad caeleste lumen 
implorandum. Quumque mentem Suam postmodum patefacere statuisset, 
hodiernam designavit diem Dominicam in Sexagesima; eapropter, devo- 
tissime perlitato Eucharistico sacrificio, ad Vaticanas Aedes arcessiri iussit 
Reverendissimos Cardinales Antonium Vico, Episcopum Portuensem et 
8. Rufinae, sacrae rituum Congregationi Praefectum, et Caietanum Bisleti, 
causae Relatorem, una cum R. P. Angelo Mariani, Fidei Promotore gene- 
rali, meque insimul infrascripto Secretario; eisque adstantibus, solemniter 
pronuntiavit: Constare de virtutibus theologalibus, Fide, Spe et Caritate in 
Deum et proximum, nec non de cardinalibus, Prudentia, Iustitia, Fortitu- 
dine ac Temperantia earumque adnexis venerabilis Servae Dei sororis Mariae 
a Sancta Euphrasia Pelletier, in gradu heroico, in casu et ad effectum, de 
quo agitur. 

Hoc autem Decretum publici iuris fieri, et in acta sacrae rituum Con- 
gregationis referri mandavit sexto calendas martias anno MDCCCCXXIV. 


8 A. Carp. Vico, Ep. Portuen. et S. Rufinae, 
S. R. C. Praefectus. 
L. & 8. 
Alexander Verde, Secretarius. 


II 


DUBIA 


Sacrae Rituum Congregationi, pro opportuna declaratione proposita 
sunt sequentia dubia; nimirum: 


«I. An in novis rubricis generalibus Missalis Romani tit. I, n. 1, ubi 
« agitur de pluribus Missis Conventualibus sive in choro sive extra cho- 
«rum celebrandis, comprehendantur etiam ecclesiae Religiosorum in 
« quibus adest obligatio chori? 

«II. An post editionem typicam Breviarii Romani, adhuc in suo 
«robore maneat decretum S. R. C. 3572 Rhedonen. 27 Februarii 1883, 
«ad I, quo Hymnus Te Deum in Officio parvo B. Mariae V., dici debet a 

« Nativitate Domini usque ad Adventum; in Adventu autem et a Septua- 
« gesima usque ad Pascha, tantummodo in festis B. Mariae Virginis? ». 

Et Sacra eadem Congregatio, audito specialis Commissionis voto, 
omnibus perpensis, respondendum censuit: 

Ad I. Negative; seu non comprehendi, nec teneri Religiosos, iuxta Rubri- 
cas generales Missalis tit. ITI, n. 2 et canones 413, §§ 1, 2 et 610, § 2 Cod. 
iur. can. et Decreta (1331-1332) 13 Februarii 1666 ad 6; (2514) 27 Mar- 
tii 1779 ad 5; et Decretum generale (3757) 2 Decembris 1891; seclusis 
legitima consuetudine aut eorum constitutionibus. 

Ad II. Affirmative. 

Atque ita declaravit ac rescripsit. Die 2 maii 1924. 


68 A. Carp. Vico, Ep. Portuen. et 8S. Rufinae, 
S. R. C. Praefectus. 


L. & S. 


Alexander Verde, Secretarius. 

ACTA TRIBUNALIUM 


SACRA ROMANA ROTA 


Citatio edictalis 


ANNECIEN. 


NULLITATIS MATRIMONII (DE FORAS—CAMPBELL) 


Cum ignoretur locus actualis commorationis Diii Caroli Campbell, 
Caroli filii, n. a. 1888 in urbe St. Louis, U. 8S. A., in causa conventi, 
hune citamus ad comparendum, sive per se, sive per Procuratorem 
legitime constitutum, in sede Tribunalis 8. R. Rotae (Roma, via della 
Dataria, 94) die 23 octobris 1924, hora 11, ad concordandum de dubio 
disputando, vel infrascripto subscribendum: 


An constet de nullitate matrimonii in casu. 


Ordinarii, parochi, sacerdotes, et fideles quicumque notitiam habentes 
de leco commorationis Diii Caroli Campbell curare debent, ut de hac 
edictali citatione ipse moneatur. * 


L. 8. 
Ex Cancellaria Tribunalis S. R. Rotae, die 24 maii 1924. 


U. Mannucci, Ponens. 


Ioannes Ladelci, Notarius. 


* Etant inconnu le lieu de la demeure actuelle de Mr. Charles Campbell, de 
Charles, né 1888 & St. Louis U.S. A., défendeur en cette cause, Nous le citons 
& comparaitre par propre personne ou par un procureur légitimement con- 
stitué, au siége du Tribunal de la S. Rote Romaine (Roma, via della Dataria, 
N. 94) le 23 octobre 1924, & 11 heures, pour concorder ou souscrire le doute 
ci-dessous rapporté: 


Conste-t-il de la nullité du mariage, dans ce cas? 


Les Ordinaires, les Curés, les prétres, les fidéles ayant connaissance du 
lieu de la residence du dit Mr. Charles Campbell, devront, dans la mesure du 
possible, l’avertit de la présente citation. 

ACTA OFFICIORUM 


PONTIFICIA COMMISSIO 
AD CODICIS CANONES AUTHENTICE INTERPRETANDOS 


DUBIA 


SOLUTA AB EMO PRAESIDE COMMISSIONIS 


De iudiciis (cann. 1552-1601) 


1° Utrum ad normam cann. 1552-1601 institui possit actio iudicialis 
contra Ordinariorum decreta, actus, dispositiones, quae ad regimen seu 
administrationem dioecesis spectent, ex gr. provisionem beneficiorum, 
officiorum, etc., aut recusationem seu denegationem collationis beneficii, 
officii, etc. 

Et quatenus negative, 

2° Utrum ob eiusmodi decreta, actus, dispositiones, actio iudicialis 
institui possit saltem ratione refectionis damnorum; et proinde Ordinarius 
conveniri possit, ad normam can. 1557, § 2 et 1559, § 2, penes Tribunal 
Sacrae Romanae Rotae. 

Resp.: Negative ad utrumque et ad mentem. Mens est: exclusive com- 
petere Sacris Congregationibus cognitionem tum huiusmodi decretorum, 
actuum, dispositionum, tum damnorum, quae quis praetendat ex iis sibi 
illata esse. 

22 maii 1923. 


P. CARD. GASPARRI, Praeses. 


A. Sincero, Secretarius. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 13 maggio 1924, nel Palazzo Apostolico Vaticano, coll’intervento 
degli Emi Signori Cardinali e col voto dei Rmi Prelati e Consultori Teologi, si 
é tenuta la Congregazione Preparatoria dei Sacri Riti per discutere sopra due 
miracoli che si asseriscono operati da Dio per intercessione della Beata Madda- 
lena Sofia Barat, Fondatrice della Societa delle Religiose del Sacro Cuore di Gesi. 


Martedi, 20 maggio 1924, nel Palazzo Apostolico Vaticano si é tenuta la 
Congr. Ordinaria dei Sacri Riti, nella quale al giudizio degli Emi e Rmi Signori 
Cardinali componenti la medesima, sono state sottoposte le seguenti materie: 


1) introduzione della Causa di Beatificazione e Canonizzazione del Servo di 
Dio Fra Corrado da Parzham, Laico professo dell’Ordine dei Min. Cappuccini; 

2) intorno alla concessione ed approvazione dell’Officio proprio con la 
Messa e dell’elogio da inserire nei Martirologio dell’Ordine dei Minori in onore 
del Beato Lorenzo da Villamagna, Sacerdote professo deilo stesso Ordine; 

3) interno alla revisione degli scritti della Serva di Dio Vincenza Maria 
Lopez Vicufia, Fondatrice delle Figlie di Maria Immacolata per le giovani 
addette al servizio domestico; 

4) intorno alla revisione degli scritti della Serva di Dio Maria Amelia 
Fristel, Fondatrice della Congregazione delle Suore dei Sacri Cuori Gest e Maria, 

5) e finalmente intorno alla revisione degli scritti dei Servi di Dio Gio- 
vanni Battista Turpin du Cormier e Compagni martiri, uccisi, come si asse- 
risce, in odio alla fede. 


Martedi 27 maggio 1924, nel Palazzo Apostolico Vaticano, dinanzi all’augu- 
sta presenza del Santo Padre, si é tenuta la Congregazione Generale dei Sacri 
Riti, nella quale gli Emi e Rmi Signori Cardinali, i Rmi Prelati ed i Consultori 
teologi hanno discusso il dubbio su due miracoli che si asseriscono operati da 
Dio per intercessione del Ven. Servo di Dio Antonio Maria Gianelli, Vescovo 
di Bobbio, Fondatore dell’Istituto delle Figlie di Maria Santissima dell’Orto. 


CANCELLERIA DEL TRIBUNALE DELLA 8. R. ROTA 


A correzione di quanto si rileverebbe dall’Annuario Pontificio 1924, p. 446, 
avvertesi che il Rrho Monsig. Gaetano Giusino di Belsito é inscritto nell’Albo 
degli Avvocati Rotali come esercente. 

SEGRETERIA DI STATO 


NOMINE 


Con Brevi Apostolici, il Santo Padre Pio XI, felicemente regnante, si é 
degnato di nominare: 


14 febbraio 1924. Monsig. Federico Cattani Amadori, Segretario del Supremo 
Tribunale della Segnatura Apostolica. 

12 aprile » L’ Emo Sig. Card. Luigi Sincero, Protettore della Istituzione 
Teresiana in Madrid. 

13 » » J.’ Emo Sig. Card. Francesco Ragonesi, Protettore delle Reli- 
giose di Nostra Signora, fondate dalla B. Giovanna 
de Lestonnac. 

14 » »  L’ Emo Sig. Card. Gaetano Bisleti, Protettore delle Suore della 
Croce, di S. Quintino. 

28 » »  L’ Emo Card. Basilio Pompilj, Protettore delle Suore del Sacro 
Cuore del Verbo Incarnato. 

17 maggio » Monsig. Pietro Capo, Cappellano Comune soprannumerario. 

24 » »  Monsig. Alfonso Bruni, Prelato Chierico della Rev. Camera 
Apostolica. 

» » »  Monsig. Antonio Petti, Prelato Chierico della Rev. Camera 
Apostolica. 


Protonotari Apostolicit ad instar participantium. 


5 aprile 1924. Monsig. Giuseppe Sanchez Diaz, dell’archidiocesi di Lima. 


12 » »  Monsig. Edoardo A. Devlin, della diocesi di Winona (S. U.A.). 
14 » »  Monsig. Achille Mastrangioli, della diocesi di Sulmona. 

29 » »  Monsig. Giovanni Csiszarick, della diocesi di Weszprimia. 
30 » »  Monsig. Luigi Gonzaga Do Carmo, dell’archid. di Rio Janeiro. 
» » »  Monsig. Carlo Duarte Costa, della medesima archidiocesi. 

5 maggio » Monsig. Giovanni Ludovico Le Petit, della diocesi di Cou- 

tances. 
15 » »  Monsig. Giuseppe Elzéar Matte, della diocesi di Gaspé. 
16 » » Monsig. Tommaso Gregorio Rouleau, dell’archid. di Québec. 


Prelati Domestici di 8S. S.: 


14 agosto 1923. Monsig. Francesco Wastl, dell’archid. di Filadelfia (S. U. A.). 
9 febbraio 1924. Monsig. Bruno Palaia, della diocesi di Oppido Mamertino. 
22 marzo » Monsig. Enrico Deichmann, della dioc. di Spokane (S. U. A.). 
12 aprile » Monsig. Giovanni Pino, della diocesi di Winona (S. U. A.). 

15 aprile 1924. Monsig. Beniamino Ubaldi, dell’archidiocesi di Perugia. 


24 » » Monsig. Francesco Meffert, della diocesi di Wiirzburg. 
26 » » Monsig. Carlo Pasquinelli, dell’archidiocesi di Lucca. 
5 maggio » Monsig. Alfredo Mignini, dell’archidiocesi di Perugia. 
» » »  Monsig. Giovanni Travaglini, dell’archidiocesi di Chieti. 
» »  Monsig. Pietro Périer, della diocesi di Coutances. 
» » »  Monsig. Emilio Rousseau, della diocesi di Le Mans. 
» » »  Monsig. Giulio Hamonet, della medesima diocesi. 
7 » »  Monsig. Severino Poptawski, dell’archidiocesi di Varsavia. 
» » »  Monsig. Carlo Kiefer, della diocesi di Eichstaett. 
8 » »  Monsig. Erminio Iacobelli (Roma). 
» » » Monsig. Mattia Bilban, della diocesi di Duluth. 
» » « Monsig. Giulio Frandi (Roma). 
” »  Monsig. Teodoro Lampeau, della diocesi di Fargo (S. U. A.). 
» » »  Monsig. Giovanni Eilenbeker, della medesima diocesi. 
15 » »  Monsig. Elia Roy, dell’archidiocesi di Quebec. 
21 » » Monsig. Carlo Barbero, della diocesi di Novara. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


La Commenda dell’Ordine di 8. Gregorio Magno, classe civile: 
29 aprile 1924. Al sig. Giulio Maria Apolloni (Roma). 


30 » » Al sig. Maurizio Girod de L’Ain, dell’archidiocesi di Parigi. 
7 maggio » _ Al sig. dott. Federico Polli, dell’archidiocesi di Milano. 
» » » Al sig. Giuseppe Moneta, della medesima archidiocesi. 
14 » » Al sig. Pietro Vlaemminch, della diocesi di Gand. 
15 » » Al sig. Ignazio Cerasa (Roma). 
» » » Al sig. Ermanno Frielingsdorf (Roma). 


Il Cavalierato dell’Ordine di 8. Gregorio Magno, classe civile: 
27 gennaio 1924. Al sig. conte Arnoldo du Monceau de Bergendal, della dio- 


cesi di Liegi. 
28 aprile » Al sig. Pietro Jourdain, della diocesi di Soissons. 
29 » » Al sig. Edoardo Raymond, dell’archidiocesi di Bombay. 
30 » » Al sig. Giorgio Romeisz, della diocesi di Cinque Chiese. 
1 maggi» » Al sig. Giovanni Alberto Giacomo Nolet, della diocesi di 
Harlem. 


3 » » Al sig. dott. Edmondo Parmentier, della diocesi di Lilla. 

3 maggio 1924. Al sig. Narciso Desfontaine-Dubroeucq, della medesima dioc. 
» » » Al sig. Fritz Bernard, della medesima diocesi. 
17 » » Al sig. Giovanni Krzeczkowski, della diocesi di Sandomir. 
19 » » Al sig. Giuseppe Hermaide (Belgio). 
» » » Al sig. Giuseppe Demarteau, della diocesi di Liegi. 


La Commenda dell’Ordine di 8S. Silvestro Papa: 
9 aprile 1924, Al sig. Isnardo Balderi, della diocesi di Terni. 


Il Cavalierato dell’Ordine di 8S. Silvestro Papa: 
9 maggio 1924. Al sig. Bartolomeo Casetta, della diocesi di Alba Pompea. 


MAGGIORDOMATO DI SUA SANTITA 


NOMINE 


Con biglietti di S. E. Riha Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 


Camerieri Segreti Soprannumerari di 8. 8.: 


29 aprile 1924. Monsig. Michele de Santa Maria Mochon, dell’archidiocesi di 
Rio Janeiro. 
» » »  Monsig. Giuseppe Palci¢, della diocesi di Veglia. 
» » »  Monsig. Emanuele Magri, dell’archidiocesi di Firenze. 
8 maggio » Monsig. Francesco Lione, della diocesi di Acireale. 
» » »  Monsig. Angelo Marziani, della medesima diocesi. 
» » »  Monsig. Silvio Nincisio, della divcesi di Sarzana. 


14 » »  Monsig. Nicodemo Leonardi, della diocesi di S. Severino. 
16 » »  Monsig. Sebastiano Lucaroni, dell’archidiocesi di Perugia. 
17 » »  Monsig. Giorgio Lorenz, della diocesi di Seccovia. 

20 » » Monsig. Antonio Sawatski (Danzica). 


Camerieri Segreti di Spada e Cappa Soprannumerari di 8. 8.: 


17 maggio 1924. Il sig. conte Casimiro Halka Ledéchowski, della diocesi di 
Culma. 
23 » » Ii sig. conte Pietro Guillaume, dell’archidiocesi di Parigi. 


Camerieri d’onore in abito paonazzo di 8. 8.: 


16 aprile 1924. Monsig. Angelo Capobianco, della diocesi di Avellino. 
26 » » Monsig. Fedele Herrero Benavides, della dioc. di Salamanca. 

30 aprile 1924. Monsig. Trinita Garcia y Gomez, dell’archidiocesi di Toledo. 


8 maggio » Monsig. Francesco German4, della diocesi di Acireale. 
» » » Monsig. Paolo Caldarera, della medesima diocesi. 
9 » »  Monsig. Guglielmo Landell de Moura, della diocesi di Ribei- 
rao Preto. 
17 » »  Monsig. Camillo di Berardino (Roma). 
21 » »  Monsig. Ludovico Kerler, della diocesi di Augsburg. 
22 » » Monsig. Michele Rubertini, della diocesi di Rimini. 


Cameriere d’onore di Spada e Cappa Soprannumerario di 8. 8.: 


17 maggio 1924. Il sig. Giovanni Nocera, della diocesi di Piazza Armerina. 


NECROLOGIO 


16 dicembre 1923. Monsig. Pietro Giuseppe O’Reilly, Vescovo tit. di Lebedo. 
14 marzo 1924. Monsig. Rocco Caliandro, Vescovo di Termoli. 


9 aprile »  Monsig. Emilio Augusto Allgeyer, Vescovo tit. di Ticelia. 

13 maggio » Monsig. Sebastiano Walsh, Vescovo di Portland. 

21 » »  Monsig. Ildefonso Vincenzo Pisani, Vescovo tit. di Tebe 
d’ Egitto. 

23 » » Monsig. Pietro Verdier, Vescovo tit. di Titopoli. 

